text:
ORANJESTAD (AAN) â E caso penal contra e sospechoso C., no a wordo trata completamente. Despues cu Fiscal a exigi castigo, riba peticion di abogado di e sospechoso, mr. Mohamed, Hues a dicidi di pospone e caso.Â
ABUSO DI DOS MUCHA
E acusacionnan cu Fiscal a presenta den Corte di Husticia contra e homber C. ta cu el a abusa di dos mucha muher menor di edad entre Maart y Mei 2019.
Tratamento di e caso a tuma lugar caminda Hues a confronta C. cu e acusacionnan.  Ta asina cu den casonan di abuso hopi biaha ta declaracion di e victima contra e sospechoso. Den e caso aki tin dos victima. Ta asina cu e sospechoso ta desmenti. Fiscal na su turno a bisa Hues cu e ta haya C. culpable y a exigi 2 aña y 6 luna di prison.
MAS INVESTIGACION
Ta asina cu abogado mr. Mohamed ta haya cu falta mas claridad den e caso aki y a pidi pa mas investigacion. E ta referi aki na declaracion di un testigo cu ora di dos interogacion, el a dicidi di hala su declaracion aden. E abogado ta haya cu e declaracion aki ta hopi importante pa determina si su cliente ta culpable of no. El a mustra cu Fiscal si a usa e promer declaracion di e testigo pa usa como prueba contra su cliente.
POSPONE CASO
Hues a evalua e caso un rato y a dicidi cu ta pospone e caso. Hues ta haya cu mester check si e sospechoso a duna un di dos declaracion of si el a hala su declaracion aden. Si ta asina, Hues kier pa e testigo duna un otro declaracion na Polis den presencia di Fiscal y abogado mr. Mohamed.
E decision di Hues aki ta mustra enberdad cu e declaracion di e testigo ta importante pa e caso. Hues a dicidi cu ta pospone e caso pa 1 April 2020 caminda lo sigui cu e tratamento despues cu a haya e otro declaracion di e testigo.


c: text/html

text:
Roland Garros por tin un solo rey y esey ta Rafael Nadal. E spaño a anula Novak Djokovic, e number uno mundial vigente, pa 6-0, 6-2 y 7-5 den dos ora y 45 minuut. Rafa Nadal a gana su 13º Roland Garros awe igualando asina tambe e historico marca di 20 Grand Slams di Roger Federer.
Tres lustro despues, den e bataya pa eternidad Nadal a iguala na e 20 ‘grandinan’ cu su eterno rival Federer, cu ta ausente door di un lesion na su rudia, mientras cu Djokovic ta keda cu 17. Nadal a logra den e Roland Garros aki, cu a keda desplasa pa awor door di e pandemia y hugando unicamente dilanti 1.000 persona pa dia.
E victoria de Rafa Nadal den e final di Roland Garros a provoca un avalancha di felicitacion di e hendenan di tur ambito a traves di e rednan social. E presidente di Gobierno, Pedro Sánchez, a post: “Solo tú conoces el camino”. Nadal a logra uni e presidente spaño cu e lider di e oposicion y presidente di PP, Pablo Casado, ken a califica Rafa como e miho deportista spaño den historia y gran embahador di Spaña.

robotstxt: allowed

filter: keep


text:
Presente tabata e team di Monumentenbureau hunto cu Minister di Finansas y Cultura, Sra. mr. Xiomara J. Maduro.
Sra. Ing. Yvonne Webb-Kock a sirbi nos pais Aruba pa 33 aña largo. E la drenta den servicio di gobierno dia 1 september 1989 y a cuminsa traha na Dienst Openbare Werken Aruba (DOW) den e departamento civil y despues a wordo translada pa architecten bureau di Dienst Openbare Werken Aruba (DOW).
Den e departamento aki Sra. Ing. Yvonne a diseña edificio di “Directie Luchtvaart” y e “Kleuterschool School Preparatorio Nos Paraiso” situa na Paradera. Tambe a traha riba mantencion di e edificionan di gobierno.
Den transcurso di aña monumentenraad a bin cu un proposicion pa lanta un departamento di monumento. Aki Sra. Ing. Yvonne Webb-Kock a hay’e hopi interesante y a pidi un cambio di trabou (overplaatsing) pa asina lanta e departamento di monumento y aki a bira directora di Monumentenbureau. Aki Sra. Ing. Yvonne Webb-Kock a traha 27 aña como directora na dicho departamento.
E prome proyecto di restauracion encabesa pa directora Sra. Ing. Yvonne Webb-Kock pa Monumentenbureau tabata restauracion di Stadhuis (Elloy Arends) hunto cu Hotel Colombia y cu e edificio nobo di Censo cu a bin (net entre) e dos monumentonan cu a conectanan cu otro. Otro proyectonan grandi restaura ta Ecury Complex caminda National Archaeological Museum Aruba ta ubica, e restauracion y expansion di e edificio di Corte (Gerechtsgebouw Aruba) situa na J.G. Emanstraat 51. Otro monumento restaura ta entre otro e edificio di ARA situa banda di Elloy Arends (Stadhuis), Henriquezpand situa na schelpstraat 36,38 cu actualmente ta e oficina di Monumentenbureau, Huisje Wild situa banda di Monumentenbureau, Vuurtoren (California) situa na Hudishibana, Cas Ceremonial pa Gobernador situa na Maria Christinastraat 2, Bestuurskantoor situa na L.G. Smith Boulevard 76, Watertoren playa y na San Nicolas, e grafnan colonial situa na diferente caminda na Aruba y asina por sigui menciona e proyectonan cu Sra. Ing. Yvonne Webb-Kock a lidera den nan restauracion y mantencion.
E proyecto cu a hala mas atencion den nos comunidad tabata e mudamento di e cas di Aruba Bank cu tabata situa den caya grandi y awor ta den Weststraat, actualmente Patio 15 ta situa.
Durante e 27 aña como directora, mas di 60 miyon florin a wordo inverti pa restaura y mantene nos monumentonan.
Tambe Sra. Ing. Yvonne Webb-Kock a organisa varios Paseo Monumental, a fungi como mentor y guia diferente stagaire.
Como conocedor di arquitectura di Aruba Sra. Ing. Yvonne Webb-Kock a duna varios biaha charla (lezing) na maestronan di scol. A representa Aruba diferente biaha den exterior pa por duna workshops tocante di nos herencia monumental.
Sra. Ing. Yvonne Webb-Kock a prepara y propone e belastingafrek y overdrachtsbelasting pa monumento cu a wordo hancra den ley.
Pa 27aña a fungi tambe como secretario di monumento (monumentenraad). Danki na e empeño di Sra. Ing. Yvonne Webb-Kock a lanta e interes di cuido di nos monumentonan na Aruba. Sra. Ing. Yvonne Webb-Kock ta wordo considera como nos experto den monumentonan na Aruba.
Coleganan di Monumentenbureau ta gradici Sra. Ing. Yvonne Webb-Kock pa su guía personal, laboral y tur locual e la logra haci pa henter e comunidad di Aruba durante tur su añanan di servicio.
Monumentenbureau ta desea Sra. Ing. Yvonne Webb-Kock tur clase di exito den su etapa nobo den bida.


text:
Opinion Publico:
Seleccion di Futbol local a sali pa Tampa pa hunga 2 wega di eliminatoria mundial Qatar 2022. E pregunta ta nos seleccion tin cu hunga caminda huur stadion otro caminda paso nos pais Aruba no tin un stadion adecuado cu ta cumpli cu siguridad y reglanan di Fifa y Concacaf, tristo di esaki ta cu AVB mester huur stadion riba otro teritorio pa hunga su weganan e biaha aki pa motibo di Covid regla nan di salubridad pero tambe cu Corsow mes mester di su stadion a huur un Stadion y hotel team di logistica te na Tampa pa acomoda e weganan.
Tristo cu nos ta sigui gasta placa ta huur stadion afo un dineral pa motibo di orguyo capricho arogancia powerplay di Dirigente di AVB y FFD cu awe nos no tin un stadion drechi tristo ta con deplorabel e stadion nan ta bou di maneho di Fundacion Facilidad nan Deportivo tanto G Trinidad y Frans Figaroa na noord tristo cu dirigente nan un ta keda tira lodo riba otro mientras e deportistanan ta wordo perhudica cu e wega di poder di e dirigentenan di deporte.
Mientras cu Avb tampoco no ta scapa paso capricho di presidente cu kier hunga poder y cada rato sconde cu Fifa concacaf no lo acepta pa comparti stadion e pregunta kico ta bisa na Fifa cu Concacaf con ta bende nan un futuro stadion combina pa beneficio di e deportista esei mester ta e prioridad no bin caba cada rato cu Fifa cu Concacaf ta contento cu Avb. Ta bay tristo cu te awe nos no tende ni wak riba niun entrevista di Fifa ni Concacaf caba cu Aruba den futbol y Avb ta bay bon si ni stadion nos no tin. Ni un plan di miho futbol no tin cu ta puro show di un era nobo pa un grupito y no futbol den su totalidad. Tristo paso nos futbol ta sangra muri bou di e presidencia aki di AVB cu den 8 aña cu e ta na cabes di AVB ta cierto grupo y club y compania di mercadeo a gosa y disfruta di un era nobo. Pero futbol den su totalidad nos a haña varios documento y tambe nos a haña varios cosnan cu nos ta bay investiga paso tin dirigentenan di club nan no ta bay scapa di faboritismo pa yuda tapa y core campaña pa fabor p’e presidente keda 4 aña mas mester corda tur hende kico a pasa cu dirigente nan di Fifa y concacaf cu cumpramento di voto y faboritismo pa yuda cu cos nan cu ta ilegal. Futbol ta sangra muri tristo pero hende ta contento cu loke nan si ta benificia di dje personal door di ta participa na e mal maneho aki.
Final exito na nos hungadornan di seleccion paso pa nan nos ta contento cu lo gana experencia topando hungado nan profesional cu lo keda pa nan un recuerdo pa semper .


text:
Pronóstiko di tempu pa Kòrsou i bisindario bálido te djaweps mainta 06:00 o.l., 6 di òktober 2022.
Pronóstiko di tempu pa Kòrsou i bisindario bálido te djaweps mainta 06:00 o.l., 6 di òktober 2022.
Kompilá:
djárason 5 di òktober 2022, 05:00 o.l. (09:00 UTC).
Tempu:
Shelu lo habri parsialmente nublá i lo tin algun yobida di durashon kòrtiku durante di dia. Mas lat anochi pa djaweps mardugá, shelu lo bira progresivamente mas nublá ku haltu potensial pa algun yobida moderá te lokalmente fuerte.
Temperatura máksimo lo alkansá 31ºC i temperatura mínimo 26ºC.
Solo ta sali 06:25 i ta baha 18:23 o.l.
Bientu:
For di direkshon generalmente ost i suak te moderá; forsa 1 te 3 (1 te 19 km/ora, 1 te 10 nudo). De bes en kuando moderá den ráfaga; forsa 4 (20 te 30 km/ora, 11 te 16 nudo).
Situashon general:
Un disturbio leve siguí pa un ola tropikal basta aktivo ta aserkando islanan ABC. Esakinan lo kousá nubianan signifikante pa plama den nos área durante próksimo dianan i trese yobidanan di karakter signifikante riba Kòrsou. Temporalmente e yobidanan aki lo ta kompaña pa aktividat di welek i bos. E kantidat di áwaseru proyektá na e momentunan aki sigun modelo, lo bai kousa molèster nan e sitio vulnerabel pa akumulashon di awa. Ta antisipá ku e yobidanan mas signifikante lo kuminsá djaweps mardugá i lo kontinuá durante vários momento durante por lo ménos e próksimo 48 ora.
Kondishon di laman:
Por lo general trankil ku altura di olanan di ménos ku 1 meter (3 pia). Durante djaweps mainta, na kosta nort, temporalmente un poko brutu dor di resake, ku olanan alrededor di 2 meter (6 pia).
Sistemanan signifikante di wer tropikal:
E ola tropikal aktualmente ku 60% chèns pa sigui desaroyá durante e próksimo 2 dianan a hasi su entrada riba region ost di Karibe. Esaki lo bai afektá e atmósfera lokal durante gran parti di e di dos mitar di siman aktual den nos área. Departamento Meteorológiko Kòrsou lo vigilá futuro desaroyo di e sistema tropikal aki minusiosamente i lo emití mensahenan di prekoushon na momentu ku esaki ta nesesario.
Fenómeno spesial:
Ningun.
Perspektiva te djabièrnè mainta:
Hopi nublá ku yobidanan riba vários parti di Kòrsou.
Meteorólogo:
Correa.


text:
E peliger mas grandi aktualmente ta nos inabilidat pa goberná nos mes i atendé nos asuntunan na drechi lokual ta hasi imposibel pa hasi bon uzo di nos potensial. E situashon aki no a bin den un ‘drumi lanta’; e simiñanan a keda plantá hopi tempu pasá den nos institushonnan i nos ser.
Nos ta keda vota pa kandidatonan kuestionabel ku sero kalifikashon pa goberná, ku partidonan polítiko ta tira den nos skochi. Nos ta preferá keda gañá ku kuentanan di ada i promesanan ku lo no tin medida ounke kon malu e situashon ta pasombra polítikonan sa ku kombersashon franko tokante nos debilidat i fayonan no ta produsí voto manera si ta e kaso ku ser populista.
Pero no ta solamente polítika. Ta imposibel avansá ora prensa ta pusha nos ku notisia falsu i tendensioso na lugá di informashon konfiabel. Tampoko por buska guia moral di iglesianan ku ta dal tur tipo di buèlta pa tapa abuzo seksual di nan religiosonan. Nos ta sera wowo pa nos hábitonan insaludabel ku ta kondusí na malesanan króniko, adikshon na wega di plaka, prostitushon, ensèst, violensia relashonal i kontra animal. Mientras ta reklamá diskriminashon risibí, nos mes ta diskriminá otronan pa motibu di nan preferensia seksual, status ekonómiko òf orígen. Un chin chan kos nos ta hunga víktima, referí na sklabitut enbes di atendé ku e demoñonan di nos pasado i asumí responsabilidat.
No ta un sorpesa ku nos ta biba di krisis pa krisis, defendé kos robes, premia polítikonan kriminal, kaba ku nos mes akadémikonan i despresiá tur hende rònt di nos ku ta eksitoso. Nos problema ta mas ku tur kos unu di ìndolé sosial. E no ta Den Haag, nos sistema demokrátiko, CFT òf ku nos ta un pais yòn. Kòrda ku durante e mesun periodo ku nos demokrasia ta eksistí paisnan manera Irlanda, Korea, Mauritius, Singapore a bini for djatras i progresá.
Nos mester un spil dilanti nos mes. Nos mester ta franko ku nos mes. Si nos rekonosé esaki, e proseso largu i arduo pa trese kambio por start. No tin solushon mágiko. Mester planifikashon, trabou duru, strukturanan modèrno polítikonan kapas i onesto i tambe guia moral pa asina nos produsí un kapital humano ku ta mas felis, sigur di su mes i globalmente kompetitivo. Ya nos konosé e resultado di sera wowo pa realidat, keda pegá den pasado i akusá otronan pa nos situashon.
Willemstad, Curaçao


text:
WILLEMSTAD – For di dia 5 mei 2013, ora ku alrededor di 16.55’or parlamentario H.M. Wiels a keda asesiná na altura di e pir na Mari Pampun, Kuerpo Polisial Kòrsou (KPC) bou di ouspisio di Ministerio Públiko i sostené pa Recherche Samenwerkingsteam (RST) inmediatamente a kuminsá un investigashon profundo.
A disidí inmediatamente pa lanta un TGO (Team Grootschalige Opsporing). E tim aki ta konsistí di reshèrshi nan di KPC i RST. E TGO ta haña guia di un ‘stuurgroep’ ku ta konsistí di Fiskal Mayó di Ministerio Públiko, Hefe di Kuerpo Polisial Kòrsou i Hefe di Recherche Samenwerkingsteam.
For di dia di e suseso a realisá un kantidat grandi di aktividat investigativo profundo tantu tékniko/forénsiko komo táktiko. Na diferente okashon kolega nan di e otro pais nan den Reino Hulandes sea riba petishon pa un eksperto spesífiko òf di otro forma a kontribuí ku e investigashon. E Nederlands Forensisch Instituut (NFI) a hunga un ròl importante den akumulashon i investigashon di e material forénsiko. Polis i hustisia te ainda a disidí di tene e suministro di informashon na prensa limitá. Esaki tabata un eskoho konsiente, ya ku suministro di mas informashon lo por a afektá e investigashon. Por sierto, e insinuashon ku a keda lantá pa sierto medio di komunikashon lokal ku a duna mas informashon na prensa hulandes ku na prensa lokal, ta kompletamente inkorekto.
Miéntras tantu a bira posibel pa duna mas informashon for di e TGO tokante di e resultado nan di e investigashon. For di e investigashon a resultá entre otro lo siguiente:
- E outor di e asesinato di señor Wiels den ehekushon di e krímen aki a hasi uso di un Kia Picanto koló mòka, ku a hür na Oost-West Car Rental na Rooi Santu. A konfiská e outo i a investigá hueya nan den i na esaki.(komunikado no.287/2013).
- E hürdó di e Kia Picanto ora e asesinato a keda kometé tabata e Yu di Kòrsou di 30 aña, Raul Jacinto Martinez (komunikado no. 294 / 2013).
A bin haña un otro outo ku e Martinez aki tabata usa,- un Kia Rio blanku F / 2-75-, dia 18 mei, sin okupante na saliña nan (zoutpan) den e bario di Samí Liber. Den e outo tabatin un kantidat grandi di sanger. Martinez ta pèrdí for di medio mei 2013.
- Denter di e investigashon di e asesinato di señor Wiels, promé ku su desaparishon, ya Martinez a keda indiká komo un di e sospechoso nan ku de fakto a kometé e asesinato.
- E identidat di e persona ku ta sospechá di tabata huntu ku Martinez den e Kia Picanto riba 5 di mei 2013 na momento ku a kometé e asesinato, ta konosí serka e tim investigadó. Na bienestar di e investigashon na e momentu aki no ta duna mas informashon tokante di e persona aki.
- Riba 4 di yüni 2013 a haña un kurpa sin bida na kosta di Kòrsou, riba sabana (vlakte) di San Pedro (komunikado 317/2013). Aunke investigashon di DNA ainda mester indiká esaki definitivamente, ku tur probabilidat ta trata aki di kurpa di Martinez, ku a pèrdè su bida dor di un akto kriminal.
- Komo sospechoso di e asesinato pre meditá c.q. homisidio di Martinez ta konsiderá entre otro e Yu di Kòrsou di 26 aña L.L. F. Riba petishon di Ministerio Públiko di Kòrsou a lokalisá e sospechoso aki i riba 15 di yüni 2013 a deten’é na Zoetermeer, Hulanda. Riba 17 di yüni 2013 bou di guia di Koninklijke Marechaussee a transferié pa Kòrsou. Hues Komisario na Kòrsou a duna órden pa detenshon preliminar di F., a base di sospecho di asesinato pre meditá c.q. homisidio di Martinez. Den kurso di otro siman ta bira konosí si su detenshon preliminar lo keda prolongá.
- Naturalmente ta investigá tambe kua relashon tin entre e morto di señor Wiels i e morto di Martinez, kual a menshoná anteriormente. No ta ekskluí ku e relashon aki tin di haber ku en kubrimentu di asesinato di señor Wiels, pero ta tene kuenta debidamente ku otro senario nan tambe den e investigashon.
- Den e kas nan di Martinez i F. na Kòrsou a hasi entrada hudisial. Durante di e búskeda aki a salvaguardá entre otro hueyanan tékniko. Tambe a hasi investigashon den i na e vehíkulo ku kua probablemente a transportá e kurpa di Martinez. E investigashon forénsiko di e hueyanan aki ta andando.
Manera menshoná anteriormente, e tim di investigashon tin un bista basta kla ken ta e sospechoso nan di e asesinato di señor Wiels i kiko a sosodé riba 5 di mei 2013. Probablemente ta trata di un asesinato riba enkargo (huurmoord) kaminda persona nan a keda pagá pa un òf mas tersera pa kometé òf laga kometé e asesinato. Naturalmente e investigashon ta dirigí tambe riba es(nan) ku a duna e enkargo pa e asesinato i kende a paga e aktual outor nan. Riba e tereno aki tambe e tim di investigashon ta hasiendo avanse nan i tin indikashon den kua direkshon mester buska e hende nan aki.
Polis kontinuamente a keda pidi públiko pa suministrá informashon, i hopi a kumpli ku e petishon aki. Esaki a yuda e investigashon bon, i polis i Hustisia ta hopi agradesido na komunidat pa esaki.


text:
22 di mart
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
22 di mart ta e di 81 dia di aña (82 den un schrikkeljaar) riba e kalènder gregoriano. Ta resta 284 dia pa e aña bòltu.
A sosodé[editá | editá fuente]
- 1946 - Hordania ta independisá di Gran Britania
A nase[editá | editá fuente]
- 1945 - Grace Bareño (f.1999), polítiko arubano
A fayesé[editá | editá fuente]
- 1967 - Adèle Rigaud (42), feminista, aktivista i polítiko kurasoleño.
A selebrá/konmemorá[editá | editá fuente]
- Puerto Rico - Dia di Emansipashon (spaño: Día de la Abolición de la Esclavitud)
- Dia Mundial di Awa, proklamá desde 1992 pa e Asamblea General di Nashonnan Uni


text:
Candy Rasmijn-Reino ta pa mas cu un aña caba e Brand Ambassador di e marca Brazilero; Carmen Steffens. El a haci su invitacion pa celebra su cumpleaño na e cas di moda aki cu e ta representante. E anochinan di celebracion y disfruta di tur loke ta ‘in store’ ta un estilo nobo cu nan a introduci den e concepto di e marca.
Candy a cumpli aña dia 22 di augustus pero el a scoge diasabra anochi pa celebra su fecha natal cu su sernan keri. Cu su carisma, elegancia y estilo unico, el a ricibi su invitadonan na Carmen Steffens na Paseo Herencia. Mientras cu e invitadonan tabata networking y disfrutando di e coleccion nobo den e tienda, nan a haya bubbly sirbi den flute di CS. Prome cu Candy a inicia cu e parti di e quiz y wega unda el a regala premionan bunita pa e ganadornan, el a duna un informacion cortico di su plannan na Colombia, cu na su debido tempo e lo bay elabora mas riba e proyecto. Candy ta Board Director di “Women’s Empower Network Foundation” pa representa e hende muhe unda cu e yega y laga atras su marca personal. Candy a inicia recientemente su compania Connect, cu ta un compania cu ta duna servicio di branding, marketing, digital PR y evento corporativo.


text:
Imposishon di aanslag
Hasi un eskoho for di e sigiente “sub items”:
General
Tur aña lo kobra OZB meskos ku tabata e kaso ku grondbelasting. En prinsipio e aanslag (definitivo) ta konta pa tur e sinku añanan konserní. A base di e rapòrt di taksashon lo stipulá e balor un biaha so. Esaki ta sosodé na kuminsamentu di kada periodo di sinku añanan ku ta na turno.
Dor ku no por taksa tur propiedat ku ta kai bou di OZB den e promé aña, Inspektor lo traha ku voolopige aanslag i tambe esnan ku si ta definitivo kaba. Miéntras no a taksa e propiedat, e persona konserní lo risibí un voorlopige aanslag di OZB. E voorlopige aanslag ta basá en prinsipio riba e balor ku ta konosí serka e Inspektor pero lo hasi uso di e tarifanan adaptá.
Despues ku balorashon pa e 5 añanan en kuestion a tuma lugá, lo manda un aanslag definitivo pa tur e añanan ku a pasa i e aña koriente. Den e aanslag definitivo, ku ta basá riba un tarifa nobo, lo deskontá e voorlopige aanslag.
Voorlopige aanslag OZB
Tanten e taksashon no a tuma lugá pa determiná e aanslag definitivo Inspektor lo manda tur aña un voorlopige aanslag pa OZB pa e aña ku ta na vigor. Pues e balor ku ta mantené ta esun delaster ku Inspektor a registrá durante e último 5 añanan ku a pasa. Lo hasi uso di e tarifanan nobo di OZB.
Por paga e voorlopige aanslag den mesun tantu término ku falta, teniendo kuenta ku e lunanan ku a sobra te ku fin di aña despues di e fecha ku tin riba e aanslag.
Por entregá opheshon riba un voorlopige aanslag. Mira e parti ku ta menshoná posibilidat pa hasi opheshon den e menú.
Aanslag definitivo di OZB
Pa kada aña den kuadro di e periodo di 5 aña koriente lo manda un aanslag definitivo (e periodo aktual ta kore di 1 di yanüari 2014 te ku 31 di yanüari 2018). E aanslag definitivo ta ser stipulá despues di a balorá e propiedat a base di un rapòrt di taksashon.
Si esaki a tuma lugá for di e promé aña esta 2014 tur aanslag ku sigui en prinsipio lo ta únikamente definitivo. E periodo di e balor ta fiho pa e sinku añanan ku ta sigui. Esaki por kambia solamente si tabatin kambionan drástiko durante e periodo. Pa esaki mira e definishon di kambionan menshoná den e lista di definishon na un otro parti di e site.
Por sosodé tambe ku a stipulá e balor te na aña 2016. Den e kaso aki lo manda un voorlopige aanslag pa e añanan anterior inkluso e aña konserní (2014, 2015 i 2016), promé ku e aanslag bira definitivo.
Semper lo risibí un aanslag definitivo despues ku a haña un voorlopige aanslag. Despues ku a manda un aanslag definitivo por konsiderá ku e impuesto di OZB en prinsipio ta bira fijo.
Mester paga e aanslag di OZB definitivo denter di 2 luna despues di e fecha menshoná riba e aanslag. Esaki ta otro kompará ku Gondbelasting ku por a paga e montante di esun aña den kuartal.
Aanslag OZB definitivo 2014
Ora bo risibí e aanslagbiljet Onroerendezaakbelasting pa aña 2014 bo ta mira riba esaki e balor ku a stipulá pa bo propiedat inmóvil. Si bo ta di opinion ku e balor stipulá ta muchu haltu, bo por entregá un karta di opheshon na Inspektor di Impuesto. Pa esaki bo tin un periodo di 2 luna despues di e fecha menshoná riba e aanslag. Bo por usa e ehèmpel ku tin riba website via di e lenk aki OPHESHON aanslag OZB definitivo, pero bo por usa bo mes teksto tambe. Den e karta di opheshon bo por menshoná tur argumento kontra e balor stipulá. Den e fase aki no ta nesesario pa laga un profeshonal traha un rapòrt di taksashon.
Den kaso ku Inspektor no ta di akuerdo ku e balor ku bo ta proponé, inspektor lo notifikábo di esaki. Despues semper bo tin e posibilidat pa embolbí un profeshonal.
Pa e montante ku tin disputa riba dje bo por pidi dispensashon serka Ontvanger.
Bo por usa e ehèmpel ku tin riba website via di e lenk aki PETISHON pa suspenshon di pago, pero bo por usa bo mes teksto tambe. Mester paga e montante ku ta habrí denter di e término menshoná riba e aanslagbiljet.


text:
KRALENDIJK – Diputado James Kroon i diputado Elvis Tjin Asjoe a papia ku prensa na Skol Amplio Papa Cornes tokante e proyekto di turismo na skol. Diputado Kroon a papia promé di e proyekto i a menshoná ku momentu a inisia e proyekto, tabatin un momentu tremendo huntu ku taksistanan i Boi Antoin kende a duna splikashon di sitionan bon pa turista, esta historia di sierto areanan. “COVID-19 a trese un sufrimentu fuerte serka entre otro taksistanan, esaki debi na e kaida konsiderablemente di turista riba e isla di Boneiru. Esaki ta e promé parti kaminda ta bai kontinua i ku gobièrnu ta habri pa yuda sali for di e krisis di e vírùs di ‘corona’. Mas aktividat sosial ta yuda krea moveshon den e direkshon di ekonomia,”diputado Kroon a menshoná.
Seguidamente a dirigí palabra diputado Elvis Tjin Asjoe kende a bisa entre otro ku a yega na e final di e dia ku taksistanan a kore ku muchanan di skol di grupo 1 te ku 4. “E proyekto a inisiá djaluna. Nan a kore e parti sùit di Boneiru. Esaki ta duna e taksista un entrada den e temporada aki, ku ta praktikamente 0 na aktividat pa krea entrada pa nan. E idea ta pa bai nort di Boneiru i laga e muchanan sintinan mes komo un turista riba Boneiru. No solamente taksistanan sinembargo otro gruponan, tambe ta bon pa huntu ku e muchanan, lanta i konosé kiko ta e balor di turista. Boneiru ta dependé pa gran parti di turista. Praktikamente tur taksista ta aktivo na e proyekto ariba menshoná. Ta trata di fondonan ku gobièrnu tin disponé, pa invertí den turismo. Pa boneiru nos ta hopi kontentu ku a krea nos propio prosupuesto, i huntu ku Hulanda ta pone e ekonomia move apesar di e situashon aktual. Nos ta pensando riba mas proyekto pa ta mas aktivo. Entre otro por a tuma nota kuantu hende ta hür ‘Golf car’ i hasi paseo riba e isla, “diputado Tjin Asjoe a bisa.


text:
- This event has passed.
Dia Di Maestro
October 5, 2020 @ 8:00 am - 5:00 pm
Dia di Maestro ta un dia special pa SIMAR unda nos ta felicita y agradece tur maestro pa nan dedicacion y bon trabou. E obhetivo di Dia di Maestro ta pa aprecia, evalua y mehora nos maestro nan y pa oportunidad entre docente y enseñansa.
Ariba e dia aki nos como Sindicato di Maestro di Aruba kier organisa un evento pa felicita tur maestro pa nan trabou. Tambe nos obhetivo cu e evento aki ta pa e comunidad di Aruba compronde e rol importante cu maestro tin den e desaroyo di studiante y sociedad.
E aña aki a bira un aña cu diferente reto pa nos maestro nan y asina mes nada a stop nos maestro nan di duna les. Maestro nan mester a adapta nan mes pa duna les den e normal nobo y siña metodo nobo pa traha un sistema di enseñansa comodo y seguro pa nos studiante.
Door di esaki Dia di Maestro ta mas special e aña aki y elo ta un dia cu nos Sindicato lo kier duna danki y felicita tur nos maestro nan di Aruba pa supera e reto nan di e aña aki.


text:
Cultura ta un di medionan cu mas ta bin dilanti durante celebracion di 18 di maart, pesey, pa UNOCA ta importante pa enfoca mas cu usual riba e nificacion esencial di nos simbolonan: Nos himno, nos bandera, nos escudo, nos idioma y nos moneda.
Aña 2021, ta marca sigur un aña special pa Aruba, mirando cu nos ta celebrando 35 aña di nos Status Aparte y 45 aña di nos Himno y nos Bandera. Sinembargo e aña aki, mescos cu aña pasa, nos ta bibando temporadanan dificil di un pandemia cu ta haci imposibel pa nos por celebra nos dia nacional, manera nos ta custumbra. E celebracion e aña aki, lo mester wordo haci den un forma adapta.
Posibilidad pa haci peticion pa proyecto
Den e cuadro aki, UNOCA ta habri e posibilidad pa personanan of organisacionnan por haci peticion relaciona cu e festividad nacional aki, cu a bira un custumber importante pa nos pueblo di Aruba.
UNOCA como fundacion pa desaroyo cultural, ta haya necesario pa Aruba usa e dia nacional como momento di reflexion riba e momentonan di crisis financiero, economico, politico y di nos salubridad cu nos ta bibando aden, den combinacion cu e aspectonan di nos simbolonan nacional y e gran logro di nos Status Aparte.
Celebracion Nacional y importancia di nos simbolonan nacional
Proyectonan cu lo haya priodidad, ta proyectonan cu ta enfoca riba nos simbolonan nacional. Kico ta historia di nos simbolonan nacional? Kico nan ta representa y kico ta nan diferente metanan?
Con e simbolonan aki ta caracterisa e pueblo Arubano y e Arubiano? Con nos simbolonan nacional por duna guia y sostene nos pais pa pasa den temponan dificil manera e pandemia cu nos ta bibando aden awor y kico nos por siña di nos simbolonan den e situacion actual?
Con nos simbolonan nacional por yuda nos lanta atrobe y traha pa un mihor futuro? Con nos simbolonan nacional por yuda nos fortifica y promove nos conosemento di nos historia, amor pa nos patria y deseo pa progreso individual y colectivo?
Con nos simbolonan por yuda nos fortalece nos sentido di union social y nos dedicacion na un desaroyo holistico y inclusivo riba tereno di desaroyo social, economico, educativo, cultural, medio ambiental, gubernamental, cuido medico, etc.?
Fondonan Limita
Pa UNOCA, mescos cu tur otro fundacionnan subsidia pa gobierno, tambe ta conta un reduccion den subsidio pa aña 2020. Esaki ta nifica cu UNOCA tambe mester corta gasto y bin cu reglanan mas estricto pa co-financiamento di proyecto.
Pa e proyectonan aki, ta conta un suma maximo cu UNOCA por co-financia di Afl.
10.000,=. Tur otro rekisito pa aplicacion di UNOCA ta keda valido. Por haya esakinan riba nos website: https://unoca.aw/info-on-application/


text:
Señal positivo na kaminda: SEKTOR FRANDULERO POR HABRI BÈK BOU DI KONDISHONNAN RESPONSABEL, ESTRIKTO I DEN FASE.
Señal positivo na kaminda:
SEKTOR FRANDULERO POR HABRI BÈK BOU DI KONDISHONNAN RESPONSABEL, ESTRIKTO I DEN FASE.
WILLEMSTAD – Durante último dianan, e komishon , “na Interes di farándula di Kòrsou ( KIF) di AMAK, ta reuniendo ku funkshonarionan di gobièrnu , dunando asina ei oido na e petishon di AMAK, pa ban sinta na mesa, pa huntu deliberá, kon por yega na alternativanan, pa gradualmente e sektor farandulero, por kuminsá funshoná.
Durante e deliberashonnan a bin bon kla dilanti, kon amplio e sektor
den farándula aki na Kòrsou ta manera, dj-nan, trahadónan den restorant , kafé, hotèl, promotornan doñonan di empresanan di horeca, i músikonan di tur género i estilo.
E puntonan di atenshon ta pues, kon i bou di kua kondishonnan por hasi e sektor farandulero por kuminsá move gradualmente. Naturalmente tur esnan ku ta aktivo den e sektor aki, mester asumí responsabilidat pa yuda na konsientisashon pa krea un komportashon ehemplar dirante e periodo di Covid-19.;
Aparte di e puntonan pa reaktivá e sektor, e komishon a trata tambe, pa e kompensashon finansiero ku e aktornan farandulero aktualmente ta 5risibí por keda garantisá.
Direktiva di AMAK ta sumamente agradisido, na Minister dr. Steven Martina, i funkshonarionan di Polis i GMN, pa nan disponibilidat pa huntu ku e komishon KIF, yega na palabrashonnan, pa huntu habri e sektor farandulero den fase konforme kondishonnan responsabel..
Tin puntonan di higiena i e formashon musikal, ku ya kaba a yega na sierto akuèrdo i ta di spera ku den e reunion di djaluna 12 di òktober por yega na e draft final.
Ban spera ku e vírus di Covid-19 aki pronto lo disparsé for di mapa mundial, pa e pas i trankilidat por reina atrobe den kada kas di famia.
Finalmente, AMAK ta masha agradesido na tur esnan ku di un o otro forma kier o ta dunando un kontribushon, pa mundu artístiko kuminsá por funshoná den un forma responsabel mas pronto posibel i di e forma ei tambe duna un kontribushon tambe na nos ekonomia.
Na nòmber di direktiva di AMAK
Manfred Feko Gomes Giovanni Atalita


text:
Klek akí pa e rapòrt di konseho (na hulandes). E lei i regulashon di mas importante relashoná ku regulashon di preis di asfalt ta den e balki di informashon na banda.
Fair Trade Authority Curaçao (FTAC) a risibí 4 di òktober 2017 un petishon pa konseho, den sentido di artíkulo 2.17 di Ordenansa Nashonal enkuanto Kompetensia. Ministerio di Desaroyo Ekonómiko a entregá e petishon pa konseho na FTAC. Den e petishon akí a pidi FTAC pa duna konseho riba e efekto ku ta spera pa kompetensia den merkado di asfalt den kaso ku anulá aktual regulashon di preis.
FTAC ta konsehá pa no anulá e preis máksimo di asfalt den e añanan benidero. FTAC ta di opinion ku merkado di asfalt na e momentunan akí no ta kla pa distansiá for di regulashon di preis. Un motibu kardinal pa esaki ta ku, aktualmente ta eksistí e riesgo ku e sentralnan di asfalt ta sinkronisá nan komportashon di merkado pa kompetí masha poko, òf keda sin kompetí ku otro. Si esaki ta realmente ta e kaso, e ora ei e merkado ta funshoná manera un monopolio. Pues, na momentu ku eventualmente distansiá for di e regulashon di preis di asfalt, probablemente e preisnan lo subi konsiderabelmente.
Si FTAC ta konsehá pa modernisá e regulashon di preis di asfalt. Konsiderando ku e método pa stipulá e preis máksimo di asfalt no a kambia for di aña 1995 i stipulashon di e preis máksimo ta basá aktualmente riba e preis di bitumen (breu) i kalksteen (klep). Tambe mester tene na kuenta otro desaroyonan manera bahada di demanda pa asfalt, ku no tin efekto riba kon haltu e preis máksimo ta. Aserka, e método no ta kontené impulso direkto pa un sentral di asfalt produsí na un manera mas inovativo i efisiente.


text:
Tempo: Awe anochi: levemente te parcialmente nubla y seco den marduga y mayan: parcialmente nubla cu un posible awacero pasahero
temperatura maximo 31 grado celsius
temperatura minimo 26 grado celsius
bahada di solo : 6:50 pm
subida di solo : 6:51 am.
Biento: For di direccion oost te oost- noordoost y modera te basta fuerte;
forsa 4 te 5 (20 te 39 km/ora, 11 te 21 nudo). Den dia fuerte te posiblemente duro den rafaga; forsa 6 te 7 (40 te 61 km/or, 22 te 33 nudo)
situacion general di tempo pa proximo 24 ora: No ta spera cambionan significante den e tipo di tempo cu tin actualmente actualmente. pa e motibo aki no ta spera awacero di importancia y tempo lo keda generalmente seco. Stof fini di sahara lo reduci visibilidad un poco durante
proximo dia.
condicionan maritimo/ estado di lama: Un estado di lama modera ta wordu spera pa proximo 24 ora. olanan ta for di direccion oost cu haltura di 4 te localmente 7 pia na partinan oost te noordwest.
aviso/ alerta: ta sugeri cautela na e partinan oost te noordwest di costa y lama habri generalmente.
fenomenonan special: ningun
potencial di awacero pa proximo 24 ora: menos di 1 mm; localmente esaki por varia.
registracion di temperatura (grado celsius) y awacero (mm)
den ultimo 24 ora:
airport : max 31 / min 26 / 0.0 mm
westpunt: max 30 / min 27 / 0.0 mm
sta rosa: max 31 / min 27 / 0.0 mm
pronostico di tempo pa proximo tres (3) dianan: Parsialmente nubla y generalmente seco. Biento lo ta for di direccion oost; modera te basta fuerte; fuerte te posiblemente duro den rafaga; temperatura ( grado celsius) max / min lo ta: 31 / 26


text:
DEN HAAG – Un tempu Gilberto Morishaw tabata den un ‘dep’. Ku e medidanan di corona su trabou nobo no ta sigui. I e no por kaba su tésis. E ora ei el a disidí di hinka su energia den konekshon i sosten pa e komunidat karibense ku e plataforma Keda Kas.
E idea ta pa uni aktividat nobo i eksistente digital den e komunidat karibense na Hulanda i na e islanan. “Awor tur kos ta plamá i tur hende literalmente ta sintá riba nan mes isla” Morishaw ta bisa. Keda Kas ta organisá diskushon digital i seshon di mental health. Pero tambe ta kompartí vlog di influencers karibense ku tep pa keda kas.
Leu di famia
Na e islanan ultramar tin un lockdown na vigor. Esaki ke men ku habitantenan por sali solamente den kaso di emergensia i pa hasi kompra òf buska remedi. Na Hulanda tambe a prolongá e medidanan di corona. Pa hopi hulandes karibense esaki ke men ku nan famia i amigunan ta leu, plamá rònt Reino.
P’esei Morishaw ke duna atenshon na e salubridat síkiko i emoshonal. “Nos no ta tene kombersashon profundo ku otro dje fásil ei. Nos tin miedu, esei ami semper a haña. Pero tin un shift bou di e generashon hóben.”
Ku Keda Kas e siman binidero e ta organisá un Mental Health Session. “Nos ta den kombersashon ku studiante di sikologia i nos ke invitá tur hende pa wak live i hasi nan preguntanan. Asina nos por krea un lugá kaminda nos por kompartí tur kos ku otro.”
Morishaw ke papia espesialmente di un mihó perspektiva di futuro pa e islanan, i e ora ei espesialmente ku young professionals karibense. Keda Kas a tene un konferensha online kaba na Kòrsou tokante kon keda traha durante i despues di e krísis di corona.
Perspektiva nobo
“Awor ta e momentu pa huntu brainstorm tokante un perspektiva pa un mundu ku corona” Morishaw ta bisa. “E islanan tabata pasa hopi trabou kaba ku ekonomia; nos mester bai pa un ekonomia duradero i fleksibel. Un ku no ta dependiente di turismo i zeta. Nos tur mester pensa tokante di esaki. Awor ta e momentu.”


text:
WILLEMSTAD – Èks promé minister Gerrit Schotte (MFK) kuminsamentu di e luna aki via medionan sosial a apelá na pueblo di Kòrsou pa yud’é ku donashon. E mester di 1.8 mion florin antiano pa keda for di prizòn. Diferente èks minister ta haña ku e akshon ta daña e imágen di Kòrsou.
Entre tantu el a laga sa ku e fecha límite pa haña tur e plaka promé ku 12 di mei por lo pronto no ta sigui pasobra parse OM ta habrí pa un areglo di pago. Di repente siman pasa a blòkia su kuenta di banko serka ORCO Bank. Entretantu a habri kuenta provishonal na New York i Brussel kaminda hende por depositá nan donashon.
‘Akto di desesperashon’
“Un akto di desesperashon”, asina Etienne Ys, èks promé minister di Antia Hulandes (2004 i 2006) pa PAR, ta yama e akshon di Schotte. “Pidi sèn pa por paga bo but no ta un krímen. Pero e lo trese pregunta sí, si e sera e suma enorme ei riba término kòrtiku.”
Formashon di sierto imágen
Un otro èks promé minister di Antia Hulandes, Maria Liberia-Peters (entre 1984 i 1986 i entre 1988 i 1994) pa PNP, ta di opinion ku e akshon di Schotte ‘no tin nada di hasi ku e funshon òf èks funshon di promé minister’. Mi mama ku ta di desendensia sabano semper a bisa nos: ‘Every pot sits on their own bottom’”.
Suzy Camelia-Römer, promé minister di Antia Hulandes na 1993 i entre 1998 i 1999 pa PNP, tambe ta reakshoná. Na promé lugá e ta haña e situashon fèrfelu pa Schotte. Pero na mes momentu e ta remarká ku e asuntu ta duna Kòrsou un imágen negativo.
Camelia-Römer ku entretantu tin su mes partido polítiko PIN, ta bisa ku ‘den wowo di pueblo ta keda mira un persona komo èks promé minister henter su bida’. “P’esei ta malu pa e formashon di imágen di Kòrsou pa un hende pidi pueblo un kontribushon di sèn ku e mester paga bèk di e manera aki.”
‘No ta korekto ku ta komunidat mester paga pa su erornan’
Eugene Rhuggenaath, promé minister entre 2017 i 2021 pa PAR, tambe ta bisa ku ‘komo siudadano i komo hende’ e ta deseá Schotte tur kos bon. “Pero komo èks promé minister mi ta haña ku Schotte mester kumpli ku lei, demonstrá bon gobernashon i liderasgo étiko.”
Rhuggenaat ta haña ku e echonan ku a kondená Schotte p’e ta malu pa e reputashon i e konfiansa den Kòrsou. Korupshon segun e ta ‘malu pa komunidat i ta kondusí na pobresa’. Esaki ta espesialmente dañino pa e hendenan di mas vulnerabel. Rhuggenaath: “P’esei mi no ta haña korekto ku Schotte ke pa e mésun komunidat ei mester karga e erornan ku Schotte mes a kometé.”
Kaso penal
Gerrit Schotte a bira e promé minister presidente di Pais Kòrsou i ku su partido MFK a bini na mando entre 2010 i 2012. Den un kaso penal na 2018 pa motibu di entre otro korupshon atministrativo i labamentu di plaka a konden’é. El a haña kastigu di sèl di tres aña i banda di esaki a imponé un medida di kita di kasi 2 mion florin antiano (mas o ménos 900.000 euro). Schotte entre 2018 i 2020 a keda den prizòn SDKK kasi dos aña.
E èks promé minister a rekurí na kasashon serka Korte Supremo kontra di e but di sèn di 1.8 mion florin. Pero esaki a disidí sèptèmber di aña pasá ku e medida di kita ku a imponé ta hustu i p’esei ta keda na vigor.
Schotte mes ta bisa ku awor ‘pa un ratu e tin sosiegu’, pasobra segun e Ministerio Públiko (OM) ta habrí pa un areglo di pago i e deadline di 12 di mei ku esaki a kita for di mesa. Asina tin mas klaridat, Schotte lo mèldu atrobe riba social media.
‘OM no ta un instituto finansiero’
Kuminsamentu di mei di e aña aki el a laga sa riba social media ku e mester paga sèn promé ku 12 di mei, sino lo ser’é atrobe. Guillano Schoop, fiskal, ta splika Ret Karibense ku ‘tur hende ku tin un kaso di kitamentu ta kore kontra nan, ta haña un karta tokante di esaki por lo ménos tres bia’. Nos no ta konfrontá hende ku esaki di repente.
Segun Schoop, OM, kontrali na un but, no ta obligá di ofresé un areglo di pago den un kaso di kitamentu. “Pero nos ta habrí p’esaki sí.” Fin di siman pasá OM a haña un karta di Schotte su abogado, Paula Janssen, ku e petishon pa yega na un areglo di pago. Schoop ta bisa ku lo reakshoná riba esaki. Kiko e reakshon aki lo enserá, e no ke kompartí ku prensa.
Generalmente e ta bisa ku OM no ta un ‘instituto finansiero’ i no ta habrí pa un areglo di pago na kuota di dies òf binti aña òf mas largu. Mas lihé mester pensa riba un temporada di dos aña for di e momento ku e kastigu ta definitivo. Esaki lo nifiká ku Schotte tin te sèptèmber di 2023 ainda pa paga.


text:
Kadena di tienda Macy’s ta bai sera shen pakus.
E kadena di tienda Macy’s na Merka ta bai sera shen di su negoshinan. Asina e establesimentu a informá durante presentashon di su sifranan di kuartal. Ta trata di 14 porshentu di e kantidat total di tiendanan Macy’s na Merka. E empresa a informá ku e volúmen di benta a baha ku 3,9 porshento te na un suma di 5,9 mil mion di dòler. Den e di dos kuartal di 2016 Macy’s tabatin un ganashi adishonal di 11 mion, kompará ku 217 mion di aña pasá. Meskos ku otro negoshinan na entre otro Hulanda, e kadena di establesimentunan tambe tiné difísil, paso konsumidornan ta kumpra mas i mas via internèt. Segun e empresa, Macy‘s ke bai konsentrá awor riba su lokalidatnan ku mas eksitoso.


text:
Abogado di gobièrnu
Tin biaha bo mester di un abogado. Por ehempel si bo ta wòrdu persiguí penalmente òf si bo mester presentá dilanti hues. Si bo ta bai divorsiá, bo mester di un abogado tambe. Un abogado por yuda bo si bo tin un problema ku bo doño di kas òf ku bo doño di trabou.
Si bo entrada anual ta ménos ku USD 12.570,- , e ora ei bo por hasi un petishon pa abogado di gobièrnu. E gobièrnu, den e kaso ei lo komprobá si bo ta bini na remarke pa abogado di gobièrnu.
Kon bo ta pidi esei?
Bo mester entregá un petishon serka Rijksdienst Caribisch Nederland (RCN).
- Na e resepshon di RCN bo ta bisa ku bo mester di un abogado. Despues bo ta splika e trahadó di ‘intake’ en breve kiko ta e problema pa kua bo ke embolbí e abogado. Ta notá esaki riba un formulario i ta traha un kopia di bo sédula òf pasport.
- Tambe bo mester presentá un deklarashon di e Ofisina di Impuesto, for di kua bo entrada anual ta bisto. Si bo hasi e petishon despues di promé di yüli, e ora ei ta trata di bo entrada anual di aña pasá. Ora ta trata di un petishon promé ku promé di yüli, ta wak e entrada bruto di dos aña pasá.
- Si e formulario ta yená i bo a entregá tur rekisitonan, ta tuma bo petishon den tratamentu. Bo ta haña un kopia di bo petishon.
- E Konseho di Asistensia Hurídiko ta kontrolá bo datonan personal, wak si en bèrdat bo tin un entrada anual ménos ku USD 12.570,- i si abogado ta nesesario pa bo kaso. Despues di e kòntròl aki, e Konseho ta determiná si tin derechi di abogado di gobièrnu.
- Si esaki ta e kaso, bo ta haña un karchi (disposishon). Riba e karchi tin pará ku bo tin derechi riba un abogado di gobièrnu. E karchi bo ta duna bo abogado ku e ora ei sa, ku e ta wòrdu pagá dor di gobièrnu.
- Si e Konseho di Asistensia Hurídiko disidí ku bo no tin derechi riba abogado di gobièrnu, bo ta haña un desishon por eskrito (disposishon). Ei den tin pará dikon bo no tin derechi riba abogado di gobièrnu. Si bo no ta di akuerdo ku esaki, bo por apelá. E apelashon por wòrdu entregá serka RCN. Tene kuenta ku pa hasi apelashon bo no tin derechi riba abogado di gobièrnu.
Derecho penal
Si bo tin un problema di derecho penal i bo a wòrdu detené dor di polis òf a wòrdu enkarselá, bo no mester di pidi un karchi. Bo ta haña bishita di un abogado outomátikamente òf bo ta haña oportunidat pa yama bo abogado.
Kontakto
Yama pa un sita òf pasa na:


text:
Diskushon públiko entre Refineria Isla i Refineria di Kòrsou no ta kumbiní Kòrsou.
Diskushon públiko entre Refineria Isla i Refineria di Kòrsou no ta kumbiní Kòrsou.
Frakshon di MAN a tuma nota den prensa di un diskushon rondó di Refineria Isla (PDVSA) i Refineria di Kòrsou (RDK). Nos a komprondé ku Refineria Isla lo no sigui koperá pa duna RDK informashon. Konsiderando e situashon aktual den kual ta buskando un partner nobo pa operá nos Refineria ta di sumo importansia un bon koperashon entre Refineria Isla i Refineria di Kòrsou pa e proseso por kana bon mirando e tempu korto ku a sobra.
Frakshon di MAN ta di opinion ku Gobièrnu di Kòrsou mester asumí e responsabilidat i e ròl pa intermediá pa pone partidonan na mesa pa atendé e asuntu aki i no den prensa manera e ta sosodiendo awor aki.
Den kuadro di esaki Parlamentario pa frakshon di MAN sra Giselle Mc William a hasi Minister di Asuntunan General e siguiente preguntanan:
- Sr Minister a tuma nota di e situashon rondó di Refineria Isla I Refineria Kòrsou den prensa?
- E echo ku Refineria Isla no ke suministrá informashon na Refineria Kòrsou, ki konsekuensia esaki por tin pa e proseso ku tin andando pa yega na partner pa operá nos Refineria?
- Gobièrnu tin un plan pa sa kon lo bai atendé ku e situashon aki?
- Refineria Isla por ninga akseso/entrada na Refineria di Korsou?
Moshon
Dia 22 di ougùstùs 2013 Parlamento a pasa un moshon unánimemente durante di un reunion públiko den Parlamento di Kòrsou den kual ta disidí pa Gobièrnu di Kòrsou mantené Parlamento riba un base regular (p.e. kada 3 luna) informá riba progreso di e deliberashonnan/avansenan. Basa riba e moshon aki nos lo ke urgi Minister pa bini parlamento pa asina duna un splikashon kon leu e proseso ta pa yega na un partner pa operá nos Refineria.


text:
(NLTimes) – Philips a descubri problemanan nobo cu su mashinnan pa respiracion. E tecnologia di cuido di salud a informa Merca su FDA y reguladornan den otro paisnan tocante esaki.
E anuncio ta expande Philips su problema andando cu e foam pa absorbe zonido den dispositivo pa problema di drumi y mashinnan pa respiracion.
E caso cu e dispositivonan aki tin mas di un aña andando. Den algun dispositivo di Philips, e foam aki ta cuminsa kibra, resultando den problema di salud potencial pa e personanan cu ta respira esaki. Philips ta den e process di reemplasa 5.5 miyon dispositivo. Mas di 4 miyon di esaki ya caba a ser reemplasa.
E problemanan aki ta concerni e mashinnan pa respiracion yama Trilogy, ken su foam Philips a reempasa caba. E foam nobo posiblemente por los y blokia e cantidad di aire cu ta Sali. Si esaki tuma luga, e alarma ta cuminsa zona.
Segun un vocero di Philips, e compania awo tin cu reemplasa aproximadamente 170,000 mashin di respiracion Trilogy. E compania apenas a cuminsa trata e problematica aki. Solamente 20,000 dispositivo a keda reemplasa, mas tanto na Merca y Hapon. Philips a ricibi 10 reportahe di dispositivo cu defecto, segun e vocero. Tambe nan a bisa cu Philips no a reemplasa ekipo di Trilogy na Hulanda.
Tin rastro di sushi tambe cu a ser haya den algun dispositivo modifica. Investigacionnan preliminar ta indica cu esaki ta inclui particula kibra di e foam. FDA a pidi informacion adicional di Philips pa compronde di miho manera e causa di e defectonan nobo. E compania a premira cu lo provee un actualisacion na e extento di e problemanan y posiblemente lo tuma accion prome cu e fin di luna.
E vocero no por a bisa si e problemanan nobo lo trece costo adicional pa Philips. E problemanan cu e dispositivo ya caba a trece un costo di miyones di euro pa e compania. Esaki ta apart di e costonan legal, pa por ehempel demanda di clientenan disgusta.
Inversionistanan tambe no ta satisfecho cu e estado di e compania. Den september, e grupo di interes pa e inversionistanan VEB a tene Philips responsabel pa e perdidanan cu e shareholdernan a sufri. VEB a calcula cu e daño causa ta na 16 biyon euro actualmente.
Luna pasa, Philips a auncia cu nan lo pone un suma di 1.3 biyon euro den e unidad responabel pa e dispositovonan. E compania ta premira cu un acuerdo cu e sistema hudicial di Merca lo reduci e balor di nan subsidiario Respironics significantemente.


text:
ORANJESTAD, Aruba
Parlamentario di POR, Alan Howell durante reunion publico di Parlamento pa trata e rapport “Bo Aruba” realisa pa Contraloria General tocante e proyectonan grandi y e riesgonan di nan durante e periodo di 2010 pa 2016, a mustra bon cla cu gobierno anterior a haya un ‘dikke vieze onvoldoende’.
Na un forma figurativo pa pueblo por compronde e situacion miho, el a bisa den su disertacion cu si e tabata un director di scol el lo mester a bisa su studiante, cual ta e gobernacion anterior, cu el a haya un ‘dikke onvoldoende’y hasta a keda sinta. E ta expresa cu ta facil pa goberna trahando yen di cos luhoso y grandi pa hendenan por wak, pero cualkier persona por compronde awo con fatal e resultado financiero di esakinan ta pa Pais Aruba.
Tur punto menciona den e rapport ta duna gobierno pasa un ‘dikke vieze onvoldoende’, Howell ta expresa. Contraloria General ta menciona den su rapport cu e proyectonan di gobernacion anterior tin efectonan negativo riba e posicion financiero di nos isla. Pero segun e parlamentario, esey tabata e manera di goberna di esnan cu ta sinta den oposicion awe. Nan a kere cu hende na Aruba ta bobo, pero esey no ta e caso y cada bes mas hende ta ripara e consecuencianan di e tipo di manehonan asina. Awo ta keda na e gobierno actual y e siguientenan te na 2044 pa soluciona e efectonan negativo laga atras pa e gobierno anterior. “Ta nos yiunan, nos nietonan y nos bisanietonan lo bay sigui carga e consecuencianan di e maneho desastroso di gobierno anterior”, segun Alan Howell.
Mas aleu el a trece dilanti cu e hunto cu su colega lider di Fraccion di POR, lo sostene un mocion pa realisa un investigacion riba e proyectonan aki pasobra den e rapport di Contraloria General, unico cu falta pa bisa ta cu ta un wega di gangster tabatin den nan. Ta importante pa gobierno haci su trabounan riba esaki pa por saca afo tur e interogantenan cu tin, incluyendo esunnan di parti di Contraloria General mes.
Finalisando, Alan Howell a bisa cu e ta considera cu e rapport ‘Bo Aruba’ lo mester tey na scolnan secundario rond Aruba pa nos hobennan por sa kico ta pasando na nos pais.


text:
Su nomber cu no mester mucho introduccion mas paso den e ultimo 20 añanan, Ludwich Samson (42) a graba esaki den e paladar di hopi hende cu a purba su creacionnan culinario. Sea si tabata via su mesun negoshi, catering corporativo, un bruid, pa local, turista of hasta cushina pa pareha real di bishita na Aruba, semper el a percura pa impresiona. Awe, e ta fungi como e executive chef pa 2 restaurant grandi na Aruba cu ta The Vue Rooftop Aruba y The North End Pub & Grill Aruba. Ludwich a traha su nomber grandemente pero ainda e no ta cla, aunke facil tampoco e tabata.
ARUBA Y E MUNDO CULINARIO
“Mi a perde 3 auto, mi a perde mi cas y mi a hera perde mi famia. E trabou aki no ta facil. E ta un ambiente hopi loco unda kisas bo ta hayabo ta saca hopi cuminda den poco tempo, carga cosnan pisa, cayente, adrenalina halto, papia duro cu otro. Pa bo logra, bo mester keda consistente, keda pusha y pone atencion na bo actitud. Esey ta hopi importante. Bo mester kier siña y busca pa sa mas cos den bo trabou. No ta tur hende ta traha pa e trabou aki.”
KICO TA SIGUI?
Awor ainda mi ta siña cos nobo, pero e parti mas exciting ta crea cos nobo y wak’e traha. Mi estilo ta ‘street food’ ta loke ami ta gusta. E ta manera arte, mas bruto, mas colorido, informal y mas liber. Mi gusta create super dishes, pone un cuminda hopi simpel mustra bunita ta bin natural p’ami.
Mi famia ta un parti hopi importante. Tur esaki berdat ta un exito, pero no tin exito sin sacrificio. El a costa hopi tempo for di mi famia pa mi por a haci esaki. El a desbalansa nos bida paso ta hopi ora e ta tuma di mi famia. Mi ta hacie c’un meta y cu e no ta pa semper. Awor poco poco, mi ta mas na cas cu mi famia. Pero, mi no ta cla ainda.


text:
(MedicalExpress.com) – Haiti ta experimentando un regreso no anticipa di e enfermedad contagioso colera, probablemente causa pa escasez di awa potable, cu na su turno ta causa pa un bloqueo di awa potable y combustible na man di e gangnan cu ta domina sectornan importante di capital Port-au-Prince.
Den e reciente aparicion di e enfermedad a fayece por lo menos 7 persona, segun director general di ministerio di salud, Laure Adrien den rueda di prensa. Adrien a aña cu nan tabata lucha pa haya informacion di e hospitalnan.
Colera na 2010, despues di e teremoto mas devastador di historia Haitiano, a cobra alrededor di 10.000 victima. Na 2020 Organizacion Panamericano di Salud (PAHO) a constata un aña completo sin caso di colera. Ministerio di salud a confirma anteriormente un caso na Port-au-Prince, pero a añadi cu tabatin mas caso na Cite Soleil na rand di capital, teritorio di guera entre e gangnan.
Desde luna pasa e gangnan a bloquea e puerto principal di combustible, como protesta contra aumento di prijs di combustible, anuncia pa gobierno. Varios hospital mester a cera o baha nan nivel di operacion pa falta di coriente y combustible pa nan generadornan.
Caribbean Bottling Company, un suministrador clave di awa na boter, a bisa diadomingo pasa cu no por continua produciendo awa, pa falta di diesel pa move nan maquinaria. Transporte via caretera, tanto publico como priva, a bira casi imposible pa mayoria di ciudadano.
Colera ta ser propaga via awa contamina pa resto fecal di un persona cu tin e enfermedad, loke ta haci awa potable limpi un requisito critico. Den añanan recien a surgi henter un discusion na Haiti, tocante e posible introduccion di colera via e Cuerpo di Paz di Nacionnan Uni, cu a interveni despues di e destitucion di gobierno di Jean-Bertrand Aristide. Parti di e tropanan tabata di Nepal, unda colera ta endemico.


text:
Eksitoso SummerFall lo sigui na 2017.
Color Events ta hopi satisfecho ku e promé edishon di SummerFall 2016, ku a tuma lugá den stadion Ergilio Hato den fin di siman. Dilanti di un bon públiko, artistanan grandi di genero di músika úrbano a pone un tremendo fiesta. Medionan internashonal grandi, manera TMZ i People Magazine a papia di un "epic concert" na Kòrsou, debí na e "line-up" impreshonante. August Alsina, Fat Joe i French Montana, huntu ku Yo Gotti, Meek Mill i "the boss", Rick Ross a sòru pa un real espektakulo. E chèri riba e bolo tabata aparishon di Nicki Minaj, ku a primintí di loke bolbe Kòrsou pa presentá.
Un dje artistanan ku tambe lo mester a presentá tabata Lil Wayne. Sinembargo e artista mes nunka a yega Kòrsou, apesar ku a el a haña su pago kompleto, promé ku e show a tuma lugá. Segun promotor Verney Jansen, e músiko di Lil Wayne tabata na Kòrsou, pero a nan a slùip subì avion djasabra mainta i bai bèk Miami. E tim di maneho di Lil Wayne lo a deklará ku e artista a sufri un atake di kurason na Miami. Color Events di nan parti ya a instruí nan abogadonan na Los Angeles pa kuminsá un kaso mesora kontra di e artista pa por haña nan plaka bèk.
Ta e intenshon pa na 2017 bolbe organisá e festival SummerFall i kisas un otro aktividat grandi mas, asina Verney Jansen di Color Events a deklará.


text:
ORANJESTAD (AAN): Diabierna dia 29 di april, 2022, Post Aruba N.V. ta emiti un serie di stampia titula ‘Flamingo’.
E ciudadano Gregory M. Peterson a saca e potretnan usa pa e emision aki, cu ta consisti di 4 stampia, y Sr. Elvis Tromp a diseña e envelop di prome dia di emision y stempel.
Tocante Flamingo: Tin cuater especie di flamingo na e continente Americano (incluyendo Caribe) y dos especie nativo di Africa, Asia y Europa. Usualmente flamingonan ta para riba un pia, mientras e otro ta keda scondi bao di e curpa. Nan tin e capacidad pa bula. Ta corta e halanan, pa asina preveni cu e flamingonan den cautiverio por scapa.
E flamingonan hoben ta nace cu pluma color shinishi-cora, pero esun di e adultonan ta varia entre roos cla te cu cora fel door di e bacteria y beta-carotene cu nan ta ricibi den nan cuminda. Un flamingo saludabel y bon alimenta tin un color mas briyante, pues ta bira tambe un pareha mas desea; e flamingo blanco of palido, mayoria bes ta mal nutri. Flamingonan den captividad ta un excepcion notabel; nan por bira roos palido si nan no ta alimenta nan mes cu e mesun nivel di carotene compara cu esnan den nan habitat natural.
Flamingo ta alimenta su mes cu cabaron y alganan blauw-berde, tambe cu larva di insecto, insecto chikito, molusco y crustaceo, cual ta haci e parhanan aki omnivoro. E pik ta specialmente adapta pa separa e lodo y tera for di e cuminda cu nan ta come y nan ta uz’e unicamente di ariba bay abou. E proceso di filtra e cuminda ta tuma luga cu asistencia di structuranan di cabey, cu nan ta yama ‘lamellae’ y cu ta cubri e cachete y e lenga grandi cu un superficie grof.
Nan ta considera flamingo como un parha hopi ruidoso cu zonido y vocalisacion variando for di gruñamento te cu zonido nasal. Vocalisacion ta hunga un rol importante den reconocemento entre mayornan y e yiunan, durante exhibicionnan ritual y pa tene e gruponan hunto.
Flamingo ta un parha hopi social; e ta biba den colonianan cu populacionnan di hasta miles di flamingo. E colonianan grandi aki ta sirbi pa tres proposito: evadi predador, maximisa cuminda y pa uza e neishina cu ta scars, na un manera mas eficiente.
E serie aki ta obtenibel na tur oficina di Post Aruba, respectivamente na Oranjestad y San Nicolas y tambe riba e online stamp shop di Post Aruba cu ta:
E bunita serie aki no por falta den bo coleccion. Busca esun di bo awe mes, ya cu e cantidad ta limita.
https://diario.aw/categories/noticia/general/post-aruba-a-emiti-serie-di-stampia-di-flamingo#sigProIdeddf27cf90


text:
KRALENDIJK – Sr. Ramon E. Martines a drenta servisio di gobièrnu di Bonaire na aña 1989 dia promé dia 1 di novèmber 1 di a kuminsá traha komo Seguridat Aspirante na SSV.
Den luna di yüli 1990 e ta huramentá ámtenar di vigilansia despues di a terminá e estudio korespondiente ku éksito.
Durante aña nan kui a transkurí sr. Martines a bai diferente kurso i ta kualifikashon pa traha na aeropuerto kualkier aeropuerto den Karibe.
Na aña 1999 sr. Martines a terminá su kurso di ámtenar di seguridat promé klase ku éksito. Na 2007, sr. Martines a kuminsá e kurso pa bira “Hoofd Bewakings ámtenar” pero debí na motibu nan personal no a sigui ku esaki. . For di 1 di aprel 2012 tur ámtenar de SSV a pasa over pa e Direktorado di Inspekshon i Mantenshon di Òrdu. Spesífikamente e ta laborá den e departamentu di Mantenshon di òrdu den proyektonan i Taskforces. Den e departamento aki sr. Martines a base di su firmesa pa karga responsabilidat a wòrdu enkargá ku diferente proyekto nan importante. Por ehèmpel e tabata kordinadó di e proyekto “trafikashon di hende” ku awor aki otro inspektor a tuma over. Aktual mente banda di su trabou diario komo Inspektor e ta responsabel pa e fail di vürwèrk.
Komo esun responsabel pa e fail di vürwèrk sr. Martines a haña oportunidat opa spesialisá su mes den asuntu nan di vürwèrk. Entre otro tabata tin oportunidat na 2018 pa kore un “stage” na Hulanda i wak kon nan Hulanda nan ta atendé ku vürwèrk. Awor aki pa kasualidat nan a kaba di terminá un kurso di konosementu di vürwèrk mas profundo ku a tuma lugá aki nan Boneiru mes ku partisipashon di mas instansia ku tin di haber ku vürwèrk, manera Brantwer.
1 novèmber 1989 – 1 novèmber 2019
Esaki tabata en breve e karera di sr. Martines komo ámtenar di gobièrnu di Boneiru.


text:
E britániko John McAfee, inventor di e famoso anti-virus pa kòmpiuter McAfee, a horka su kurpa den un prison na Spaña.
Mc. Afee ya pa basta tempu tabata biba un bida bruá i ku hopi problema hudisial. Ora Mc. Afee tabata biba na Belize (sentro Amerika), ela keda detené riba sospecho di a mata su bisiña.
Na Spaña ela keda arestá riba petishon di Merka, ku a sospech’é di hui pa pago di belasten. Ku e perspektiva di keda ekstradí pa Merka, Mc. Afee a disidí di pone fin na su propio bida. Mc. Afee tabata tin 75 aña.
McAfee den su tempu tabata wòrdu mirá komo un genio den teknologia di kòmpiuter.


text:
Ambulancenan nobo y diplomanan! E flota di ambulance tin awor dos ambulance y dos rapid responders nobo. November ultimo 8 enfermero di departamento di Ambulance a termina nan specialisacion di enfermero di ambulance. Esaki ta e di dos grupo di enfermeronan cu ta sigui nan specialisacion por medio di Ambulance Academie di Hulanda. Tambe tur e otro personal di ambulance cu ya tin nan specialisacion a haya nan bijscholing conforme e protocol nobo LPA8.
General Information
Anuncio Importante
Entrante 10 di Augustus 2020 no ta permiti uzo di ningún tipo di mondkapje (mask) cu tin valve den ImSan.
Pa medio di e comunicado aki
ImSan kier informa e comunidad di Aruba cu en conexion cu e
Coronavirus Covid-19
ImSan ta haye obliga pa tuma algun medida di precausion pa bo proteccion.
E comunicado aki ta bay na vigor entrante awe (6 di July, 2020) te cu proximo aviso.


text:
ORANJESTAD,Aruba
Cruz Cora Aruba tambe ta den fase di prevencion y tin
varios cambio cu kier anuncia na comunidad:
Tur curso na publico y compania ta wordo posponi te proximo
aviso
Tur asistencia na actividad publico ta cancel te proximo aviso
Asamblea General Anual cu ta planea pa, diahuebs 19 di maart ta
wordo posponi te proximo aviso
Charity Bazaar ta sera te proximo aviso
San Nicolas Branch ta sera te proximo aviso
Cruz Cora Dakota ta sera pa publico, pero ta disponibel
na tel. 582-2219 y tambe via e-mail: info@redcrossaruba.com
Departemento di Ayudo Social na cel. 568-8896 y
socialassistance@redcrossaruba.com


text:
Cuba i Merka ta firma akuerdo di kooperashon pa investigashon di kanser.
Cuba i Merka a firma un akuerdo di kooperashon na La Habana, pa kòntròl, evaluashon i investigashon kontra kanser. Esaki tabata motibu di un bishita ofisial na e isla, di e minister di salú merikano, Burwell. E titular cubano Roberto Morales i e minister merikano Sylvia Burwell, a firma e tratado den e sede di Ministerio de Salud de Cuba. Burwell a yega Cuba pa partisipá tambe na un enkuentro regional relashoná ku desaroyo di un strategia komun pa ku virusnan manera zika, dengue i chikunguña, asina e agensia di notisia Efe a informá. E akuerdo pa lucha kontra kanser tin komo meta, implementashon di proyektonan di kolaborashon, organisá reunión-, konferensia- i tayernanan, interkambio di informashon i eksperensha. Ku e firmamentu, Burwell a ekspresá e interes di Merka pa desaroyá un trayekto di kooperashon ku Cuba den e lucha kontra kanser. E titular di salú merikano a indiká ku prioridat di su país ta pa traha huntu, tantu den e parti di prevenshon komo detekshon di e malesa, ku ta un di kousanan mayor di morto na mundu. "Den e aspektonan aki, nos ke determiná kua ta e mihó hèrmèntnan pa kompartí, pa mehorá konosementu dor di standarisá e tratamentunan i generá kontesta ku ta pèrmití nos traha huntu di un mihó manera, na servisio di nos pueblonan,” asina minister Sylvia Burwell a indiká.


text:
Tour Beyoncé a generá $210 mion.
E gira “Formation” di Beyoncé Knowles, a generá te ku awor 210 mion dòlar, ekivalente na 190 mion euro. Durante e promé dos partinan di e gira na Nòrt Amerika i Europa a bende 1.8 mion karchi repartí riba 40 konsierto, sigun Billboard ta informá. Na aprel e “tour” a kumisá na Miami. Dia 28 di yüni Beyoncé a duna su promé konsierto europeo di e gira na Inglatera. Na tur Beyoncé a presentá 17 bia na Europa den 16 diferente siudat. Na London so Beyoncé a presentá dos biaha. Dia 16 di yüli e kantante a presentá den Arena na Amsterdam. E konsierto ku e kantidat di públiko mas grandi tabata na Paris, kaminda 75.160 hende a presensiá e konsierto. Despues di un pousa kòrtiku, Beyoncé lo resumí su gira dia 7 di september, pa asina duna un total di 9 konsierto mas na Merka.


text:
Ta un practica hopi peligroso!
ORANJESTAD, Aruba: Mescos cu ta sosode durante cada eleccion, partidonan politico ta opta pa sea pega bandera of hasta borchi politico na palonan di luz of palonan di sosten di waya di coriente. Separa cu NV Elmar no ta duna permiso na ningun partido pa haci tal acto, e ta un acto masha peligroso. Algun aña pasa tabatin hasta consecuencia fatal, pues ta haci un apelacion serio pa no haci esaki.
Den caso cu tecniconan di NV Elmar topa cu material di propaganda politico, of te hasta propagandanan comercial, lo kita nan y hiba nan na oficina di NV Elmar pa e doñonan pasa busca si ta desea.
NV Elmar ta haci un apelacion fuerte riba organisacionnan politico pa por fabor abstene di uza propiedad di nos compania nacional di distribucion di coriente, pa metanan di promocion politico. Ta gradici di antemano pa e consideracion y comprension.


text:
Notisia di polis di djárason 11 di mei te ku djabièrnè 13 di mei 2022
Detenshon
Den oranan di mardugá riba djabièrnè 13 di mei, alrededor di 2.30 or, a detené un hòmber di inisial C.E.J.A. na un kas situá na Kaya Jean B.F. Vitte pa maltrato, ladronisia, destrukshon i violashon di Lei di Opio BES. Mas trempan riba e mesun anochi a detené e sospechoso kaba pa violashon di Lei di Opio BES den Kaya Grandi. Algun ratu despues di esaki el a maltratá un dama. Na e kas a topa ku un mata di mariwana kual a konfiská huntu vários artíkulo mas.
Aksidente riba Kaminda Tra’i Montaña
Riba djárason 11 di mei un aksidente entre dos outo a tuma lugá riba Kaminda Tra’i Montaña. Komo ku un di e víktimanan a keda pega den e outo, brantwer tambe a akudí na e sitio i a kuminsá mesora ku trabounan pa saka e víktima for di e outo. E víktima su situashon tabata stabil. Komo ku mester a sera e kaminda na e sitio mester a desviá tráfiko ku tabata bini di Rincon bayendo den direkshon di Playa.
Disfrutá, pero bebe na midi
Atrobe ta kasi wikènt. KPCN ke avisá pa konsumí alkohòl ku límite si bo ta partisipá den tráfiko. Asina bo ta prevení situashonnan fèrfelu pa bo mes i pa otronan. Ta prohibí pa partisipá den tráfiko si bo a konsumí mas ku e kantidat máksimo permití. Si bo mester bai warda i ta haña un but ta dependé di e resultado di e tèst di supla.
Tèst di supla
Ku un tèst di suplá polis ta kontrolá si bo ta bou di influensia di alkohòl. Bo ta obligá di partisipá na e tèst di supla. E tèst aki ta mustra si bo a bebe mas ku ta permití pa lei. Resultado di e tèst aki ta determiná si bo mester bai warda investigashon mas aleu. Bo ta nenga di hasi e tèst? E ora ei bo ta haña un prosèsferbal. Dependiendo di e resultado di e tèst di supla bo mester bai warda di polis pa un análisis di rosea. Durante e investigashon aki polis ta midi presis kuantu alkohòl bo a konsumí ku un aparato spesial.
Bo ta manehá bou d influensia di alkohòl? E ora ei bo ta haña un but, un prohibishon (temporal) pa manehá, un kastigu di prisòn òf un kombinashon di e kastigunan aki. E peso di e kastigu ta dependé di e seriedat di e situashon. Bo ta involukrá den un aksidente? E ora ei ta tèst bo mas lihé pa konsumo di alkohòl ku durante di un kontrol rutinario.
Mi ta kastigabel si mi ta fuma komo peaton?
Esaki ta posibel. Polis por duna un prosèsferbal pa buracheria públiko. Polis a topa bo den estado burachi? E ora ei polis ta uza bo aparensia di buracheria i bo aktitut. E ora ei no ta hasi un tèst di supla.
KPCN ta deseá un i tur un wikènt seif i plasentero!


text:
Aksidente sin hérido riba Scharlooweg.
Masomenos 3or djaluna atardi tabatin un aksidente den tráfiko nèt dilanti di Ofisina di Ombudsman.
Un outo kolor pretu a krusa dilanti e outo blanku aki i a kousa ku e shoufùr a pèrdè kòntròl i a bai basha un pilá di e muraya di e edifisio abou.
Tur tres okupante den e outo a hana sla miéntras un dama sintá patras den e outo a haña un kap formal bou di su wowo drechi ku tabata sangra.
Servisio di ambulans a presenta na e sitio pa atedé ku e dama ku a haña e kap bou di su wowo.
Mester bisa ku e krusada T na e sitio ta un situashon ku no ta sigur, ora tin ku sali for di e kaya entre Biblioteka I e edifisio di Curoil, lke trese hopi bia inkonvenensia pa e outomobilistanan.


text:
De nieuwe belasting bestaande uit de verhoging van de BBO-tarief voor de bekostiging van de PPP-projecten heeft alle kenmerken van een bestemmingsheffing, aldus Statenlid Richard Arends (AVP). Dit betekent dat de opbrengsten uit deze belastingmiddelen uitsluitend ten behoeve van het…
Duna nos Luz Berde
Danki na Bo sosten partido AVP por a sirbi Aruba durante añanan largo. Den periodo 2009-2017 nos a traha duro pa haci nos isla miho, mas bunita y mas solido. Nos a logra hopi. Pero tin hopi mas pa haci. E trabou cu nos a haci durante ultimo e periodo aki ainda ta visibel tur caminda: kilometernan di caminda a wordo construi y hopi mas a wordo reconstrui. Barionan y areanan publico cu tabata decai awe ta bunita y dushi pa biba y pasa tempo aden. E hospital nobo t’ey awor pa duna miho servicio na comercio y miho cuido na ciudadanonan. Scolnan cu tabata den mal estado a wordo reconstrui y a traha scolnan nobo. Cada un di e proyectonan aki a contribui na crea trabou y miho servicio. Nan ta embeyece nos pais y crea oportunidadnan nobo pa nos hendenan y nos economia.
Tuma contacto cu mi
- Avenida Alo Tromp 56 Oranjestad, Aruba
- +297 5830911
- Weg Sero Preto 9 San Nicolas, Aruba


text:
Entrega sertifikado Kurso di Masashi 30 persona a terminá e kurso ku éksito
Entrega sertifikado Kurso di Masashi
30 persona a terminá e kurso ku éksito
WILLEMSTAD – 18 di novèmber 2022 – Resientemente un grupo di 30 persona a konkluí un kurso pa duna masashi. E kurso ta forma parti di e programa di Her & Bijscholingstraject Hospitality Sector. E kurso a keda ofresé pa Kalaterapia bou di kordinashon di Ofisina di Turismo di Kòrsou (CTB) den estrecho kolaborashon ku Ministerio di Desaroyo Ekonómiko (MEO) i Ministerio di Desaroyo Sosial, Labor i Bienestar (SOAW). E seremonia di entrega di sertifikado a tuma lugá den presensia di Minister di Desaroyo Ekonómiko, sr. Ruisandro Cijntje i Minister di Desaroyo Sosial, Labor i Bienestar, sra. Ruthmilda Larmonie-Cecilia.
E kurso tabatin un durashon di 5 siman i a inkluí entre otro e siguiente modulonan: salu general, fisiologia di e kurpa humano, funshonamentu di sèlnan, nifikashon di strès, terapianan alternativo manera entre otro aromaterapia i uso di zeta spesial pa duna masashi i téknika kon pa usa kalbas pa duna masashi. Banda di e parti teorétiko e kursistanan tabatin diferente seshon di práktika pa asina pone tur loke nan a atkerí na konosementu den práktika. Evaluashon di parti di klientenan ku a risibí masashi serka e kursistanan tabata parti integral di e eksámen. Tambe e kursistanan a kompletá e Personal Empowerment & Service Oriented training ku éksito. Meta di e training aki tabata pa krea profeshonalnan kla prepará pa traha i ku un konfiansa propio haltu di manera ku nan ta motivá pa por ofresé nan klientenan un servisio di kalidat. E training tabatin un durashon di 2 seshon di mitar dia i a keda ofresé pa Experientia. Ademas e kursistanan a sigui un seshon di Mi Negoshi na enkargo di MEO spesialmente dirigí riba esnan ku ke lanta nan propio negoshi.
E programa di Her & Bijscholingstraject Hospitality Sector ta resortá bou di MEO miéntras CTB ta enkargá ku ehekushon di e programa. E programa ta keda ehekutá den estrecho kolaborashon ku SOAW i partnernan den sektor privá.
CTB, MEO i SOAW ta deseá e kursistanan tur klase di éksito pa futuro.
Certificate Ceremony for Massage Course
30 people completed the course successfully
WILLEMSTAD – November 18, 2022 – Recently a group of 30 people completed a course that prepares and equips them to give massages. This course is part of the Hospitality Sector Training Program. The course was provided by Kalaterapia and coordinated by the Curaçao Tourist Board (CTB) in close collaboration with the Ministry of Economic Development (MEO) and the Ministry of Social Development, Labor and Wellbeing (SOAW). The certificate award ceremony took place in the presence of the Minister of Economic Development, Mr. Ruisandro Cijntje and the Minister of Social Development, Labor and Wellbeing, Mrs. Ruthmilda Larmonie-Cecilia.
The course had a duration of 5 weeks and included among others the following modules: general health, physiology of the human body, cell function, the meaning of stress, alternative therapies such as aroma therapy and the use of special massage oils, and techniques for using calabash in giving massages. Besides the theoretical part, the participants received several practical sessions in order to put into practice all the knowledge that they had acquired. Evaluations by customers who had received a massage from the course participants was an integral part of the exam. In addition, the participants completed the Personal Empowerment & Service Oriented Training. The goal of this training was to empower professionals in order to be motivated to provide high quality service to their customers. The training consisted of two half-day sessions and was provided by Experientia. Furthermore, the course participants attended a session of Mi Negoshi (My Business) presented by MEO, especially geared towards those who want to start their own business.
The Hospitality Sector Training Program is managed by MEO, and CTB oversees the execution of the program. The program is executed in close collaboration with SOAW and private sector partners.
CTB, MEO and SOAW wish the course participants much success in the future.


text:
Specialista mester hasi peticion y e comicion G.Z.C.ta dicidi
Ta masha importante pa bolbe informa y keda informa comunidad riba e procedura con AZV ta funcciona. Tin hopi persona cu ta mal informa y por crea confusion innecesario.
Aunke Aruba tin hopi specialismo medico, por sosode cu un persona ta bira malo y haya un malesa cu na Aruba dokternan no por yuda bo.
Specialista ta e unico cu por hasi peticion:
Bo specialista e ora ey ta haci un peticion na AZV pa bo haya cuido medico den exterior. Solamente cu un aprobacion adelanta di AZV, e gastonan di cuido medico den exterior ta wordo cubri. Akinan ta conta cu mester tin paspoort na ordo y of otro documentonan legal, por ehempel den caso cu ta aplicabel, un visa valido.
Comision Grensoverschrijdende zorg CGZ
E peticion cu specialista haci ta wordo evalua door di un comision independiente, esta e “Commissie Grensoverschrijdende Zorg” (CGZ).
E comision aki ta evalua a base di dos punto:
Ta evalua si e tratamento cu ta wordo pidi ta medicamente necesario y si e ta tratamento cu ta wordo pidi no por wordo haci na Aruba. Tambe ta conta den e evaluacion cu conforme Ley AZV ta cubri tratamentonan cu ta ‘comun’ dentro di e specialismo medico.
Aprobacion:
Ora cu bo haya un aprobacion di AZV, esaki ta nifica cu AZV ta bay regla e afspraak, biahe y estadia pa e asegurado y su acompañante social. E asegurado ta bay e pais cu AZV ta indica. E tempo pa warda pa haya un afspraak ta depende di e cantidad di luga cu tin disponibel na e hospital. Ora bo tin un aprobacion, AZV ta cubri: pasashi (ida y buelta) di e pashent y di un acompañante social, di cual e acompañante social tin un aporte propio di 300 florin pa e ticket, e gastonan medico (e.o. ingreso den hospital y e operacion of test), un compensacion pa hotel den forma di un carta di garantia di AZV y un aporte (financiero) pa yuda den e gastonan di cuminda y awa di e pashent.
Dependiendo di e urgencia di e peticion, lo determina con lihe e asegurado ta bay exterior. E biahe ta pa medio di un avion comercial. Den caso di hopi urgencia, un air ambulance ta wordo regla.
Unabes den exterior
Unabes cu e asegurado ta den exterior, e ta ricibi e tratamento cu a wordo pidi. Sin embargo, por sosode cu na yegada den exterior, ta resulta cu e asegurado (pashent) por tin mas complicacion y of otro malesa. E ora e situacion ey ta wordo evalua di nobo door di CGZ y AZV. Durante di e tratamento den exterior e contacto entre e hospital den exterior, e specialista di Aruba y AZV ta keda. Asina por constantemente evalua e situacion y dicidi kico ta haci. Ora e asegurado keda cla, e ta regresa mas pronto cu ta posibel.
E proceso no ta cana na otro forma, esta cu e pacient ta solicita pa bay den exterior y ta pidi e specialista of minister pa firma.
Conclucion ta: cu pa bay den exterior, ta bo resultado medico y tratamento medico (cu no tin na Aruba) ta determina. Mester por compronde cu pa bay busca un 2ndo opinion den exterior, AZV no ta cubri esey.
Minister cu firma, pa di prome no tin valides y pa di dos e por bay cera: ministro no tin ningun autoridad den ley di AZV y no por firma.
Den pasado, prome cu ley di AZV, minister tabata por a firma. Pero esey ta prome cu aña 2000. Nos tin 22 aña cu AZV y ya esey no te caso mas.
Nos ta contribui na trece splicacion pa asina pueblo ta bon informa.


text:
Hirsch Ballin, Minister di Asunto Interno y Relacion den Reino
Cuminsando dia 23 di februari Minister di Husticia mr. dr. E.H.M. Hirsch Ballin tambe lo eherce maneho di Ministerio di Asunto Interno y Relacion den Reino. E ta sustitui señora dr. G. ter Horst kende hunto cu otro miembro di gobierno di PvdA a haya nan retiro serca Su Mahestad La Reina.
La Reina ta pidi e gabinete demisionario pa avanza cu disolucion di e Segundo Camara di Staten General den termino corticu, pa eleccion por tuma lugar ariba 9 di Juni 2010. E a pidi e miembronan di Gobierno pa sigui hasi tur cos cu nan ta considera necesario den interes di Reino.


text:
Selebrashon di Dia di Boluntario 2019
GROOT KWARTIER – Dia 5 di Desèmber 2019, e asosashon di Scout di Curaçao – Scouting Antiano a selebrá huntu ku su lidernan i invitadonan e DIA BOLUNTARIO 2019.
Nashonnan Uni a dekretá di 5 di desèmber komo e dia di Boluntario Internashonal, rònt mundu organisashonnan ku ta traha ku Boluntario ta para ketu na e dia aki i ta honra nan miembronan ku ta duna un kontribushon balioso na nan komunidat, i pais ku e oranan ku nan ta duna boluntariamente pa yuda den un òf otro kousa pa esnan ku tin mas meter di esaki.
Scouting Antiano rekonosiendo e echo importante aki ta selebrá tur aña di nobo ku lidernan di nos organisashon dia di boluntario ku un selebrashon chikí i pero ku hopi balor di importansha.
Komo parti di e anochi di selebrashon aki a rekonosé tur e miembronan di kada grupo ku un sertifikado speshal pa e dia aki i kada grupo a skohe e lider ku mas a sobresalí den e aña ku a pasa.
Pa medio di esaki Scouting Antiano kier a yama tur lider di nos organisashon Pabien ku dia Boluntario i ku Gran Hòpman Bendishoná boso tur.
Photos by Regis F. Mercera


text:
Polis di Reino Uni no lo actua mas contra Prins Andrew pa acusacion di...
(AP) ÔÇô Polis Britanico a anuncia cu nan no lo tuma accion den contra Prins Andrew despues di un revision na su persona causa...
N Korea ta adverti di tira misil den teritorio Mericano
Norte Korea ta bisa di tin un plan pa tira cuater misil cerca di teritorio Mericano di Guam, cual por sosode un di e...
Homber jaloers a corta cara di su pareha y mata su mes
Un homber jaloers a uza un boter di glas kibra pa corta e cara di su pareha y despues a mata su mes bulando dilanti...
Militar ta haya trabaonan clave den gabinete Zimbabwe
Presidente nobo di Zimbabwe Emmerson Mnangagwa a nombra su gabinete, apuntando militarnan den e top posicionnan di e gabinete. Sr. Mnangagwa a haci Sibusiso...
Minister Plenipotenciario Besaril a participa na encuentro geschillenregeling
Comision di Asuntonan di Reino di Tweede Kamer a tene riba dia 29 di mei un asina yama ÔÇt'rondetafelgesprekÔÇŁ riba e tema di e...
Polis buscando homber cu a tira mata 15 hende y publica via Facebook Live
Polisnan na Cleveland, Merca ta buscando un homber cu ta sospecha dia  tira mata otro persona den un atake despues di merdia riba Pasco...
73 morto den temblor na Italia
Alomenos 73 hende a wordo reporta morto den un temblor cu a dal un area di seronan den central di Italia segun autoridadnan. E...
Explosion na shopping plaza ta herida 21 persona
Un restaurant di pizza bashi a explota na un centro comercial unda cu mas di 20 persona a keda herida y pida largo...
10$ Miyon den balor: Kim Kardashian West a wordo atraca na Paris
Kim Kardashian West a bandona Francia despues di a wordo atraca cu arma na su cabes, dor di hombernan bisti manera polis den un apartamento...
Tata y yiu ta hoga mientras nan tabata purba di drenta Merca
Un imahen cu ta bayendo viral na henter mundo ta esun di un tata cu yiu, kendenan ambos a muri den nan intento pa...


text: Diabierna atardi a drenta informe di un caso di kiebro den un vehiculo den e parkeerplaats banda di Visstraat, mesora a dirigi un patruya na e sitio. Na yegada di e patruya a bin compronde cu un persona a wak un adicto ambulante habri porta y drenta den un auto staciona eynan y e persona a dal un grito y e adicto a core bay. Polis a solicita presencia di e investigadornan technico y forensyco pa asina bin check e vingerprint di e antisocial cu a drenta den e auto. Polis tini suseso aki bou investigashon pa asina por encontra e malhechor cu a comete e kiebro aki.


text:
Willemstad – Ministerio di Tráfiko, Transporte i Planifikashon Urbano huntu ku Servisio pa Planifikashon Urbano (ROP) a hasi entrega di un pèrmit di konstrukshon na Fundashon Kas Popular (FKP) pa konstrukshon di 72 bibienda pa pueblo den e bario di Tera Kòrá. FKP ta risibí un pèrmit di konstrukshon pa konstrukshon di 72 bibienda sosial. Esaki lo wòrdu realisá atraves di konstrukshon di un kompleho di 6 edifisio di kual kada unu tin 3 piso.
E konstrukshon aki tambe ta kontribuí na un impulso ekonómiko i por yuda baha e lista di espera pa e nesesidat di kas pa pueblo. Minister Charles Cooper ta satisfecho ku e desaroyonan aki, mirando ku di e manera aki ta bin mas kas pa pueblo.
Pa informashon general por tuma kontakto ku ROP via e number di telefon +5999 433-3200. Tambe por manda Whats app na number di telefòn +5999 511-3874 òf por manda e-mail na info.rop@gobiernu.cw.


text:
Tokante Fundashon Sonrisa
Historia
Nos historia den kòrtiku.
1977 Fundashon Sonrisa lantá.
1986 Inougurashon 17 habitashon di 1 kamber na Uteweg.
1992 Ekspanshon ku sentro di aktividat i seis “aanleunwoningen”.
2002 Inougurashon kasnan pa biba independiente ku guia.
2011 Afiliashon ku GGz Curaçao.
Di unda nos nòmbernan ta bini?
Sonrisa E ofresementu di un ambiente sigur pa biba mas òf ménos independiente ta sòru pa un “sonrisa” den e bida di e habitantenan.
Kas Theo Doran Tin nòmber di un di e brudernan sosial sikiátriko di “Afdeling Geestelijke Volksgezondheid” (AVG) di den kuminsamentu di Sonrisa. Theo tabata hopi enbolbí ku e habitantenan di Fundashon Sonrisa.
Sentro di aktividat Adriaan Tin nòmber di Adriaan van der Hoeven, presidente bieu di Fundashon Sonrisa. Adriaan a nifiká masha hopi pa e fundashon i tabata e motror tras di realisashon di un edifisio nobo pa Fundashon Sonrisa.


text:
24 di mart
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
24 di mart ta e di 83 dia di aña (84 den un schrikkeljaar) riba e kalènder gregoriano. Ta resta 282 dia pa e aña bòltu.
A sosodé[editá | editá fuente]
- 1882 - Robert Koch ta anunsiá e deskubrimentu di e bakteria responsabel pa tuberkulósis Mycobacterium tuberculosis.
- 1933 - Parlamento di Alemania ("Reichstag") ta vota pa otorga outoridat pleno na Adolf Hitler.
- 2017 - Presidente Nicolás Maduro di Venezuela ta pidi Nashonnan Uni ayudo relashona ku e eskases grandi di medisina na su pais.
A nase[editá | editá fuente]
- 1951 - Tommy Hilfiger, diseñadó di moda merikano.
A fayesé[editá | editá fuente]
- 2016 - Johan Cruyff (68), futbolista i entrenadó hulandes
A selebrá/konmemorá[editá | editá fuente]
- Pasku Grandi na 1799, 1940, 2008 (di dos dia di Pasku Grandi).


text:
Students Campaign 2018 – Film, Send & Win!
Arubahuis, Phryme Magazine, Kompas y ATA Europe
Lansamento oficial di e campaña “Film, Send & Win!”
Den haag- Recientemente Phryme Magazine, conhuntamente cu Arubahuis, Kompas for students y Aruba Tourism Authority (Europe) a lansa oficialmente e campaña pa studiantenan cu ta biba na Hulanda di Aruba, "Students Campaign 2018." Un evento sumamente special cu a conta cu presencia di Ministro Plenipotenciario di Aruba señor Guillfred Besaril, director di "Arubahuis" y representante di diferente "Plaatselijke Opvang Commisie" aki na hulanda. Alavez, usando technologia y plataforma di Facebook na favor, a lanza e projecto aki live pa demas personanan tanto na Aruba y Hulanda.
Ta solamente algun luna atras cu Phryme Magazine a ricibi e invitacion di Arubahuis pa un reunion pa evalua e posibilidadnan di un futuro colaboracion. Despues di e reunion fructifero aki, Arubahuis a presenta e idea di un campaña specificamente pa studiantenan di Aruba cu ta biba na Hulanda. Tanto Phryme Magazine, Arubahuis y Kompas a cuminsa reuni regularmentepa discuti detayesnan p'asina por logra lanza e bunita campaña pa nos studiantenan bibando na Hulanda.
Desde di un inicio, Phryme Magazine semper a aspira pa traha conhuntamente cu Arubahuis. Mirando cu Arubahuis ta e instancia cu ta conecta tur studiante arubano aki na hulanda. Phryme Magazine ta un revista relativamente nobo, cual a mira e oportunidad aki pa crea y establece un relacion sustenibel cu instancianan di Aruba. E team di Phryme Magazine ta spera di lo por colabora y coopera cu mas instancianan local frecuentemente.
Despues cu reunionan pa discuti detayes di e campaña aki a inicia, Phryme Magazine a promove participacion di henter su team; cual ta conforma di studiantenan arubano bibando actualmente na Hulanda y Merca. Como un projecto di studiante, a mira e importancia pa participa activamente pa bin cu ideanan fresco y nobo pa cu e campaña aki. Esaki a resulta di ta un experencia nobo pa e team di Phryme Magazine, cual ta yuda engrandece e revista su conocemento y involucracion den mas futuro colaboracion.
“Film, Send & Win!” ta e producto final di e iniciativa di Arubahuis conhuntamente cu partners — cual ta un campaña cu ta brinda e oportunidad na studiantenan di Aruba cu ta biba y studia na Hulanda pa gana premionan atractivo dor di simplemente participa.
E campaña aki tin como meta pa entre otro; aumenta e participacion y conexion entre studiantenan di Aruba na Hulanda, genera informacion relevante di studiantenan experencia, genera un gran cantidad di studiantenan cu por resulta den embahadornan di Aruba durante e siman di introduccion na studiantenan nobo y hopi mas.
Con pa participa? Masha facil! Graba un video di bo mes no mas largo cu 90 seconde mencionando lo siguinte;
bo conseho pa studiantenan di Aruba cu ta desea di studia na Hulanda y tres puntonan di benta unico pa promove Aruba. Ora bo a caba di graba y edit bo video, subi ariba e pagina www.arubahuis.nl/students2018, lesa tur rekisito y si bo ta diacuerdo, “submit” bo video. Dor di participa, bo tin e chens di gana un di e tres premionan:
Un “round-way trip” pa Aruba;
Un bicicleta hibrido;
Un “goodie bag” di Aruba na balor di €300.
E campaña aki ta continua te cu 7 di juni 2018 - asina ta, invita bo amigo, famia y tur persona cu bo conoce cu ta biba y studia na Hulanda pa participa. Di awo caba, Phryme Magazine ta desea studiantenan partcipando hopi exito; sea creativo y sorpresa nos cu boso talento!


text:
June 10, 2022
ORANJESTAD - The island-wide blackout that transpired in Aruba yesterday created a series of events at Aeropuerto Internacional Reina Beatrix (AUA Airport).
Closure and restart of airport operations
At around 2 pm yesterday, because of the power outage, the power supply at the airport was also lost. The airport generators and the backup system did not take over the power supply as it should be, causing the airport to remain without power until 3 pm. Aruba Airport Authority N.V. (AAA) activated the AAA crisis team and implemented the applicable emergency procedures. To prevent the influx of more arriving and departing passengers the airport and runway were closed at 2.15 pm and re-opened at 3 pm as the power was restored. As a result, 5 aircraft had diverted to other airports (Curaçao and Santo Domingo). All these 5 flights that were inbound at the time of the power outage eventually arrived and thereafter also departed again from AUA Airport. Only 1 US-bound flight was canceled yesterday and departed this morning.
Yesterday, at 2.20 pm, AAA decided to evacuate the passengers present within the airport’s terminal restricted areas to the landside areas. 700 – 1000 passengers were safely and smoothly evacuated, without any incidents for imminent safety reasons. The crisis organization worked as per the procedures that are in place and the good cooperation received from all involved on all fronts was invaluable in making this evacuation as smooth as possible.
Safety first
The safety of the passengers, staff, and airport users is and will always be the airport’s number one priority. Without electrical power, the airport terminal had insufficient lighting to guarantee the safety of passengers and other airport users/concessionaires, an inability to monitor a large number of passengers via CCTV, and trip/slip hazards due to condensation that kicks in shortly after air conditioning turns off, inability to adequately screen passengers and luggage, health hazards due to inability to flush toilets/wash hands. And, in case of fire, inability to guarantee that the fire suppression system would function. Based on these risks, AAA decided to evacuate the terminal.
Full load generator test
The 6 generators at AUA Airport are tested and maintained regularly, as per manufacturer recommendation. AAA also has service level agreements in place with the expert maintenance companies providing that service. There were no indications given during the latest tests that these would not kick in during a power failure.
Today, Friday, June 10 at 9 pm a full load generator test will be carried out in a controlled environment and in the presence of experts (internal and external, including Elmar and other service providers). The power of the 4 transformers in the Utility Building will be shut down by Elmar one by one, and the several parts of the backup system will be monitored and validated for proper action/reaction. The terminal will be closed at that time and will therefore close two hours earlier than on normal days (9 pm instead of 11 pm). All emergency service aircraft operators and service providers have been informed of this closure. Once the cause has been identified, AAA will initiate the corresponding solution. AAA’s highest priority is determining the cause and subsequently implementing a solution. AAA will update the community of Aruba further as soon as these are clearly known.
AAA sincerely apologizes to each airline, the passengers, the airport partners, and the airport community that were adversely affected by yesterday’s events.
Papiamento
AUA Airport lo ta sera awenochi entre 9’or pa 11’or:
“Full Load Generator Test” lo wordo haci awenochi
ORANJESTAD – E blackout cu a tuma lugar ayera na Aruba a ocashona un serie di evento na Aeropuerto Internacional Reina Beatrix (AUA Airport).
Seramento y restart di operacionnan na aeropuerto
Rond di 2’or ayera, pa motibo cu coriente a bai na Aruba, e suministro di coriente na aeropuerto tambe a cai afo. E generatornan di aeropuerto y e sistema di backup no a tuma over e suministro di coriente manera mester ta, causando cu aeropuerto a keda sin coriente te cu 3’or di atardi. Aruba Airport Authority N.V. (AAA) a activa su crisis team y a implementa e proceduranan di emergencia aplicabel. Pa preveni cu mas pasahero ta drenta den aeropuerto a dicidi cu ta sera e pista di aterizahe y aeropuerto mes tambe 2.15 pm y a habri bek 3’or ora cu coriente a bin bek. Esaki a causa cu 5 avion a desvia pa otro aeropuerto (Curacao y Santo Domingo). Tur e 5 buelonan cu tabata biniendo Aruba durante e rato cu no tabatin coriente eventualmente a yega y tambe a sali bek for di AUA Airport. Solamente 1 buelo cu mester a sali pa Merca a keda cancela, pero a sali awemainta.
Ayera, 2.20 pm, AAA a dicidi pa evacua e pasaheronan presente den aeropuerto su area restringi y hiba nan tur parti pafo di aeropuerto. 700 – 1000 pasahero a wordo evacua di forma trankil y sigur, sin ningun incidente pa motibonan di safety. E organisacion di crisis a traha segun e proceduranan existente y e bon cooperacion ricibi for di tur persona envolvi tabata esencial pa haci e evacuacion mas facil y liher posibel.
“Safety” na prome lugar
E safety di e pasaheronan, staff, y di tur usuario di aeropuerto ta y semper lo keda aeropuerto su prioridad number uno. Sin coriente, e terminal di aeropuerto no tabatin suficiente lus pa garantiza e safety di e pasaheronan y otro usuario/concesionario, un inabilidad pa monitor e cantidad grandi di pasahero via CCTV, peligro di slip door di e condensacion cu ta pasa despues cu e airco paga, e inabilidad pa screen pasahero y maleta, riesgonan di salud door cu no por flush wc y/of laba man. Y, den caso di un candela, e inabilidad pa por garantiza cu e sistema di paga candela ta funciona debidamente. Basa riba e riesgonan aki, AAA a dicidi di evacua e terminal.
Full load generator test
E 6 generatornan na AUA Airport ta wordo getest y manteni regularmente, segun e recomendacionnan di e fabricante. AAA tin tambe un “service level agreement” cu e compania experto cu ta haci mantencion di e generatornan. No tabatin indicacion durante e ultimo prueba cu e generatornan no lo funciona ora cu coriente cai afo.
Awe, Diabierna 10 di Juni pa 9’or di anochi lo haci un test cu e generatornan den un ambiente controla y den presencia di expertonan (interno y externo, incluyendo Elmar y otro proveedornan di servicio). E coriente di e 4 transformernan den e edificio di utilidad lo wordo paga un pa un door di Elmar, y varios parti di e sistema di backup lo wordo monitoria pa e accion/reaccionnan adecua. E terminal lo ta sera na e momento ei y pesei aeropuerto lo sera 2 ora mas prome cu normaal (9’or na lugar di 11’or). Tur operador di avionnan di emergencia y otro proveedornan di servicio a wordo informa di e orario di ciere. Unabes cu identifica e causa, AAA lo traha dibiaha riba e solucion. AAA su prioridad principal ta pa determina e causa y subsecuentemente implementa un solucion. AAA lo duna un update na comunidad di Aruba asina cu e causa bira conosi.
AAA ta disculpa sinceramente na cada aerolinea, pasahero, tur partner y e comunidad di aeropuerto cu a wordo afecta pa e susedidonan di ayera.


text:
Diaranson madruga banda di 12:00’or di mey anochi, e Radar-Room di Cuerpo Polis Aruba (CPA) a detecta un contacto riba radar den area pabao di Aruba. E radar ta mustra cu ta trata aki di un boto cu a bin for di zuid.
Mesora a notifica Guarda Costa di Caribe Hulandes, kendenan mesora a saca nan speedboat specializa cu yama Metal Shark pa bay intercepta e boto.
Alrededor di 12:30 am, e unidad aki di Guarda Costa a intercepta un lancha cu 11 persona indocumenta abordo, di cual 10 persona ta masculino y 1 femenino.
Guarda Costa di Caribe Hulandes a trece e lancha paden na nan post na Savaneta. Nan a detene e persona abordo cu a fungi como Capitan y su ayudante. Nan detencion ta pa nan wordo acusa di traficacion di hende.
E dos personanan aki a wordo pasa pa e Unidad di Traficacion di Hende di CPA pa mas investigacion.
E demas 9 personanan a wordo traslada pa seccion di Guarda Nos Costa (GNC), cu ta bay tuma tur nan dato y demas proceso.
Algo di aplaudi ta e hecho cu e accion aki a bin como resultado di bon cooperacion entre cuerponan di Guardacosta di Caribe Hulandes, Cuerpo Policial di Aruba y Guarda Nos Costa.
El éxodo de venezolanos hacia #Aruba no se detiene. #2Mar
Esta madrugada autoridades de #Oranjestad informaron de la detención en altamar de 11 venezolanos. El capitán y su ayudante están en manos de la policía, los inmigrantes están detenidos en Guarda No Costa. pic.twitter.com/87n0m6bkxX
— Jhonattam Petit (@soypetitygarcia) March 2, 2022


text:
Padapada - Linja preto di sushi na garganta of bou di brasa.
Papel - Un producto di palo cu ta wordo husa pa skirbi of print riba dje. English: Paper
Pashuma - Ora un fruta seka prome cu e hecha English: Preharvest fruit drop
Pataruku - Un palabra insolente cu ta dirigi na un persona cu no por skop drechi ora di hunga footbal, sea e ta faya e faya e gol of e ta faya e paso pa su team. E ta skop briool.
Pechi - Madrina, Pepe. English: Godmother
Pepe - Madrina, Pechi. English: Godmother
Pis - Un hemchi of bleki cu ta wordo husa pa "hala awa" (gara awa) for di pos di awa fresco. English: Water well bucket.
Popchi -
- un peluchi; Chichi ta cana rond cu su popchi den su man. English: (noun) Doll
- Ora un fruta cuminsa crese. "Vrucht beginsel"; E patia a saca flor te cu e tin popchi caba ta krese na dje.
- Parti decorativo di un balcon cu ta functiona tambe pa tene e mesa di e balkon stabil; Juancho su balcon tin popchinan den estilo Europeo English: Balusters
- (slang) un persona femenino atractivo; Bo ta net un popchi cu e shimis ei bisti. English: (slang) Doll
Poti - Un objeto traha di plestic of glas cu ta wordo husa pa consumi liquido for di dje. English: Drinking glass.
Purun - Un canika traha di klei. English: A pitcher made out of clay or ceramic


text:
KRALENDIJK – E situashon di kareteranan den mal estado na Boneiru ta konosí pa gobièrnu i gezaghèber di Boneiru Edison Rijna.
“Nos a firma un kombenio i esaki ta nifiká ku munisipionan di Hulanda di Rotterdam ta bai yuda Boneiru den entre otro planifikashon i kordinashon di trabou pa e kosnan kana mas rápido. Sekretario di Estado Raymond Knops a menshoná ku sèn so no ta kaminda. Mester plania i presentá bestèk kon ta bai hasi e trabou. E munisipionan menshoná tin hopi eksperensia i pa e motibu aki nan ta bin Boneiru pa yuda aselerá e proseso pa drecha i traha kaminda na Boneiru. Tin diferente plan trahá, i ta kuestion di algun siman pa inisiá ku trabounan relashoná ku drechamentu di kaminda. No ta bai drecha kaminda ku solamente asfalt. Mi persona a papia tokante otro sistema pa drecha kaminda manera klenku, betòn i e kamindanan di kunuku ku ta di tera por kuminsá drecha esakinan. No ta nesesario pa warda pasobra e kaminda di tera ta drecha esaki fásil. E departamentu di RNO ta esun responsabel pa esaki i e departamentu tin un direktor nobo ta kuminsá ku e funshon promé di òktober binidero. Ta ferwagt ku manera e drenta e funshon e ta kuminsá atendé ku drechamentu di kamindanan di asfalt i esnan di kunuku. Pues denter di algun siman nos outomobilistanan ta bai mira trabou i mehorashon den drechamentu di kaminda di asfalt i esnan di tera”, gezaghèber Rijna a bisa. El a menshoná ku e ta forma parti di un kolegio ehekutivo i nan ta traha den bon harmonia. “Mi tei ta yuda den tur sentido di palabra. No solamente asuntunan di kaminda. Entre otro tambe asuntu di kombustibel, medio ambiente i e parti di haf. E situashon aktual di kamindanan ta di tal forma ku nan ta di atenshon urgente. E parti di seguridat den tráfiko ta den man di gezaghèber i ta na su lugá pa mi persona konhuntamente ku e diputado pa yuda pa e asuntu di drechamentu di kaya”, gezaghèber Rijna a bisa.